Xizmên kuştiyan li cihê bûyerê digirîn 




Aram Xefûr: 


Gencîne û tomara 


xwezaya Kurdistanê 


PYD: Tirkiye 

dixwaze îsla_ 

■ A l 1 A ■ /v 

siyasi li Suriye 
bi cîh bike! 

►Rûpel 3 


:£4o4Mo jjl'jjf' 


jjf Jj4ol£ 

_ÎÛ3°d 


Yekem tîma kurd a 
li Almanya 

SV Dide D çîroka wê 
ya 27 salan... 

►Rûpel 8 


Deutschland 1,50 Euro | Osterreich 1,50 | Belgium 1,50 Euro | Danmark 15,00 DKK | France 1,50 Euro | Nederland 1,80 Euro | Norway 15 NOK | Schweiz 2,70 CHF | Sverige 21,00 SEK 


Agahiyên zêdetir ^7 


Çareseriya 
Başûr dikai 
bo Bakur jî 
model! 


► Rûpel 10 / 11 


Mehmet xwest ku 
hevjîna wî ya berê li wî 
vegerê, lê ew êdî bûbû 
destgirtiya yekî din 


A ramê Margir bi mehan û salan li çiya, deşt û zozanên Kurdistanê 
geriya û bi hezaran wêne û dîmenên heywanên degmen û li ber 
nemanê û ajelên Kurdistanê tomar kirine. Mar û dûpişkan bi Aramê 
Margir vedan, lê Aram dest ji hezkirina xwe berneda 


) Hesûdî û hesta tolhildanê bûn 
sedem ku Kurdekî ji Rihayê li Ber- 
lînê bi sîlehê êrişî hevjîna xwe ya 
berê bike. Encam: 2 mirî! 

Jor: Mehmet Yildirim 


bikevin. Lê di bûyerê de 
Nevîn Çaçan û Leyla Çaçan 
hatin kuştin, kurê wan Ferit 
Çaçan yê şofer jî giran bi- 
rîndar bû. Piştî bûyerê, 
Mehmet Yildirim ji cihê bû- 
yerê reviya û xwe veşart. 

Lê polisên Berlinê bi rêya 
înterpolê lêgerînek dan 
destpêkirin û ji bo dîtina 
Mehmet Yildirim 10 hezar 
euro xelat nîşan da. 86 sae- 
tan piştî bûyerê, Mehmet 
Yildirim li taxa Neukolln li 
Berlinê hate girtin. Weke 
ku rojnameya Berliner Zei- 
tung belav kiriye, Mehmet 
Yildirim li xwe mikur ha- 
tiye û kiryar qebûl kiriye. 
Lê lêpirsîna Mehmet Yildi- 
rim berdewam dike û heta 
niha jî wî bi awayekî fermî 
sedemên vê kiryara xwe 
eşkere nekirine. Xizm û he- 
valên Feride Çaçan û heva- 
lên Mehmet Yildirim 
dibejein ku ev bûyerek tol- 
hildanê bûye û Mehmet ji 
ber hesûdiyê û sedema ku 
hevjîna wî ew berdaye, ev 
kiryar pêk aniye. 

Di sala 2006 de zewicîbûn 

Li gorî agahiyên ji heva- 
lên herduyan, tekiliya Meh- 
met Yildirim û Feride 
Çaçan heyanî sala 2005ê 
vedigere. Mehmet Yildi- 
rimê bi eslê xwe ji Rihayê ji 


Çep: Leyla Çaçan û Nevin 
Çaçan di bûyerê de hatin 
kuştin 


Feride Çaçan hez kiriye û 
dilê wan ketiye hev. Lê mal- 
bata Çaçan ku ji Agirî ye, ji 
vê tekiliyê razî nebûye. Ji 
ber wê herdu cîwanan li 


ber xwe dane û bi zora xwe 
bi hev re zewicîne. Piştî re- 
vandinê malbat li hev ha- 
tine û sala 2006ê jî dewata 
wan çêbûye. Lê ev zewac 
piştî çend salan ji ber pirs- 
girêkan hilweşaye û dest- 
pêka sala borî jî bi awayekî 
fermî Feride û Mehmet ji 
hev veqetiyan. Li gorî mal- 
bata Çaçan, Mehmet Yildi- 
rim bi hevala keçan wan re 
îxanet kiriye û bi jinên din 
re têkilî daniye. Ji ber vê 
yekê jî Feride ji Mehmet ve- 
qetiyaye. 

Lê hate zanîn ku bûyer 
ne ji nişkê ve qewimiye û 
Mehmet Yildirim gelek 
caran hevjîna xwe û mal- 
bata wê bi kuştinê tehdît 
kiriye. Malbata Çaçan ji ber 
van tehdîtan 25 cara serî li 
polîsan daye, lê polîs tenê 
cezayê xwenêzîknekirina 
malbatê daye Mehmet Yil- 
dirim. Lê biryara polîsan 
hîn bêtir Mehmet Yildirim 
aciz dike. Beriya çend de- 
mekê jî malbata Çaçan keça 
xwe Feride Çaçan dibin Tir- 
kiyeyê û wê li wir bi der- 
gistî dikin. Li gor agahiyên 


Psîkolog: Hevjîn ji cihanek cuda bûne 

Psîkolog Kazim Erdogan jî derbarê bûyerê de wisa 
diaxivê: "Li gorî min divê her kes di çerçoveya psîko- 
lojiyê de li vê bûyerê binere. Ji ber ku lcujer di salên 
biçûk de hatiye vî welatî, ji nav çandek û cîhekî din. 
Bi keseke ne wek xwe, bi her awayî kesek ji cîhanek 
din, re zewiciye. Nêrina namûs û jînê ya vî kesî jî 
cuda ye. Bi tenê jî ma, kesekî ku alîkarê wî be jî tune 
bûye. Eger heba ev bûyer nedihat vê merheleyê." 


ji derdora Mehmet, piştî bi- 
hîstina vê yekê, Mehmet eş- 
kere dibeje ku ew ê xesû û 
hevjîna xwe bikuje. 

'Her kesî dizanîbû ku wê 
ev tişt çêbibe' 

Heval û gundiyê Mehmet 
Yildirim, Yilmaz Yildirim 
derheqê bûyerê de wiha 
diaxive: "Mehmet cuda bû. 
Bi kesî re nediaxivî û jiyana 
wî beredayî bû. Rojê li cî- 
hekî bû. Jiyanek wî ya ber- 
dewamî ti carî tune bû." 
Hevalê Mehmet Yildirim yê 
kar A.G. jî dibêje ku Mehmet 
mirovekî di hedê xwe de 
bûye û ew kesek oldar û ni- 
mêjkar bûye û wiha dido- 
mîne: "Mehmet ewqas 
oldar bu ku bi quranê dige- 
riya. Me tiştekî wisa jê 

hêvî nedikir." Lê ke- _ 

sekî din yê şahidê bû- 
yerê, ku ji ber 
ewlêkariya xwe nax- 
wazê navê xwe eşkere 
bike, dibêje ew di nav 
bûyera herdu cîwanan 
de bûye û wiha behsa 
diyaloga di navbera 
xwe û Mehmet Yildi- 
rim de dike: "Ji ber 
hevberdanê ez ketim 
navbera wan. Me 
xwest em wan li hev 
bînin. Lê bavê keçikê 
nexwest. Em qebûl 
nekirin. Ji ber wê 
Mehmet gelekî ecêb 
bûbû. Hertim digot 
’xesûya min nahêle 
jina min were, ez vêya 
qebûl nakim, ez ê xesû 
û jina xwe bikujim/ Di 


serî de xuya bû ku bûyer tê 
vê merhelê, herkesî jî diza- 
nîbû. Polîs jî dizanîbû ku ev 
tişt çêdibe. Lê ti kesî tedbîr 
negirtin." 

Keça cînarên malbata 
Çaçan, Yasemin G. jî dibêje 
ku Feride ji ber îxaneta 
Mehmet ew berdaye. Yase- 
min G. gotinên xwe wihe 
berdewam kir: "Têkiliya 
Mehmet bi havala Feride re 
hebûye. Ji ber vê yekê Fe- 
ride jî ew berdaye û hatiye 
mala bavê xwe. Lê dîsa jî jê 
re rihetî tune bû. Em bi 
salan bi malbata Çaçan re 
cînar in û ti xerabiya wan 
min nedît. Ev bûyer tiştekî 
baş nebû." Malbata Çaçan bi 
eslê xwe ji Agirî ye û xizmê 
hunermend Burhan Çaçan e 
û ev 40 sale li Berlîn dijîn. 


Ne mln got dema 
meha Remezanê 
qediya min şiyar 
bike... 


Rûdaw 


Rojnameyeke siyasî û heftane 


Xwedî 

Rudaw Media GmbH 

Sernûser 

Ako Mihemed 
akopress74@yahoo.com 


Rêvebirê Nivîsînê 

Nasredîn Akyol 
nasredin@rudaw.eu 


Redaksiyon 

Firat Kelehkî 
kelehkî@yahoo.com 

Mehmet Sebatli 
sebatli@hotmail.com 

Besam Mistefa 
wardoz@gmail.com 

Mihemed Tahir 

mtahir2011@windowslive.com 


Dîzayner 
Hamdullah Yumlu 


Idare û belavkirin 

Mustefa Sefîq Edilbî 
gare2005@hotmail.de 

Şêwirmendê yasayî û aborî 

Ayhan Çîftçî 

Navnîşan 

Rudaw Media GmbH 
Gutenbergstr. 63a 
50823 Köln/Germany 

Pêwendî 

Telefon: +49 (0) 221-26 00 40 02 
Telefax: +49 [0] 221-26 00 49 81 
www.rudaw.net / www.rudaw.eu 
info@rudaw.eu 

Belavkirin / Vertrieb: 

Axel Springer Vertriebsservice GmbH 
Suderstrafêe 77 
20097 Hamburg 
www.as-vertriebsservice.de 

Rûdaw ji bo nivîsên ku bi nav tên 
weşandin ne berpirsyar e. 

© Hemû maf parastî ne 


Xortekî kurd xesû 
û dişa xwe kuştin! 


Ali Guler Berlîn 


L i paytexta Al- 
manya Berlinê 
xortekî bi navê 
Mehmet Yildi- 
rim (25) bi sî- 
lehê êrişî malbata hevjîna 
xwe ya berê kir û xesû û 
dişa xwe kuştin û burayê 
xwe yê bere jî giran birin- 
dar kir. Mehmet ku bi rêya 
înterpolê jî lê dihate gerîn, 
piştî 5 rojan ji aliyê polisên 
Berlinê ve hat girtin. Li gor 
agahiyên ji kesên derdorê 
Mehmet Yildirim û malbata 
hevjîna wî ya berê, sedema 
vê bûyere hesûdî û tolhil- 
dan bûye. 

Ev buyera trajedîk hef- 
teya borî, roja çarşemê 
(03.08.2011) saet 10:20, li 
paytexta Almanya Berlinê, 
li taxa Weddingê qewimî. Li 
gor şahidên bûyerê, Meh- 
met Yildirim li kolana Kol- 
berger StraRe li benda 
erebeya hevjîna xwe ya 
berê bi navê Feride Çaçan 
(24) sekiniye û dema ku 
erebeya wan rawestiyaye, 
Mehmet bi demançeyê li 
kesên di kundirê erebeyê 
de teqandiye. Ji bo paras- 
tina Feride Çaçan, xesûya 
Mehmet Yildirim, Nevin 
Çaçan (45) û keça wê ya bi 
dergîstî Leyla Çaçan (22) 
xwe avêtin ser Feride 
Çaçan û nehiştine gule li wê 


Tevlî razînebûna malbatê ji hevdu hezkirin û hevdu re- 
vandin. Lê paşê navbera wan xerab dibe û jina wî wî ber- 
dide û diçe mala bavê xwe. Hefteya borî hezkirina rojên 
berê ji ber hûsûdî û tolhildanê bi tradejiyekê bi dawî dibe. 

Berpirsê Rêxistina Ewropa ya PYDê, Abdusalam Mustafa: 


Tirkiye dixwaze îslama siyasî 
li Sûriyê bi cîh bike 


PYD 


Çareseriyên ku Kurdan nas nakin, em jî wan nas nakin 
îran heya niha di nav xwîna gelê Sûriyê de digevize 



L 


i Sûriyê ku her diçe 
helwesta dewletê ya 
li hemberî serhilda- 
nên kolanan dijwar 
dibe, tansiyon her 
diçe bilind dibe. Li hûndirê welêt 
ku çalakiyên kolanan bi dawî 
nabin, di warê siyasî de jî dijberên 
rejîmê di nava liv û tevgerê de ne. 
Yek ji partiyên siyasî yên mûxalîf 
Partiya Yekîtiya Demokratîk a li 
Suriyê (PYD) ye. Hevkarê me Nu- 
rettin AKAD li ser rewşa dawî bi 
berpirsê Rêxistina Ewropa ya 
PYDê Abdulsalam Mustafa re 


Rûdaw: Hûn israra Beşar Esad û 
rejîma wî çawa dinirxînin? 
Abdulsalam Mustafa: Pir nor- 
male ku rêjîmeke dîktato, totalîter 
û olîgarşîk a weke rêjîma Baas li 
ber xwe bide. Mesele ne tenê pa- 
rastina deshilatdariyê ye. Mesele 
ev rêjîm ditirse ku piştî têkçûna 
deshilatdariya wê were dadgehki- 
rin; weke rêjîma Tûnis û Misrê. Wê 
ev rêjîm ji rêjîma Qeddafî bêtir li 
ber xwe bide. Lê di dawiyê de, wê 
têk biçe. Ev rêjîm û yên weke wê 
rêform ji xwe re weke jehrê dibînin 
û demokrasî jî ji xwe re weke gor 
dibînin. îcar gelek gelek zor e ku 
were demokratîzekirin. Em weke 
PYD ne berketiyên vê rêjîmê ne. 
Em ê hêstirekê li ser têkçûna wê 
nebarînin. Em dixwazin ev rêjîm 
were guhertin. Niha di acendeya 
me û ya tevgera kurdî bi tevahî de, 
têkbirina rêjîma Beşar Esed nîne. 
Eger vê rêjîmê xwe guhert, an jî 
hate guhertin, demokratîze bû û 
gelê Kurd û nasnama wî û mafên 
wî yên netewî, siyasî, çandî û civakî 
di destûra bingehîn de naskir û mi- 
soger kir û pirsa Kurd bi şêweke 
aştiyane û demokratîk çareser kir 
û xweseriya demokratîk da Roja- 
vayê Kurdistanê, ser seran û ser 
çavan. Û ev jî gelek zor e. Lê eger 
çareser nekir û têkçû, hema bi ceh- 
nema vê rêjîmê kirî. 

Hûn opozîsyona li dijî Sûriyê û 
Konferansa ku li Stenbolê çêbû, 
çawa dibînin? 

Opozîsyona ku bingeha wê ya 
cemawerî tûne be, li hundirê 
welêt ne çalak be, ne xwedî hêz û 
vîneke xurt û ber bi çav be, wê ka- 
ribe çi rolê di guhertina rêjîmê de 
bilîze? Hin hêzên pasîf û bê wate 
û rol nikarin bi çarenûsa vî welatî 
bilîzin. Em ê rê nedin ti hêz, ti kes, 
ti dewletê ku gelê Kurd li Sûriyê 
tune bihesibînin û hebûna wî 
weke netewe û mafên Kurd yên si- 
yasî, çandî û civakî, li başûr-roja- 
vayê Kurdistanê û li Şam û Helebê 
û hemû deverê Sûriyê qebûl 



Abdulsalam Mustafa: Ev rejîm wê ji rejîma Qeddafî bêtir li ber xwe bide 


nekin. Em sê milyon Kurd in li Sû- 
riyê. Beşekji Kurdistanê di nava 
neqşeya Sûriyê de ye. Bakur, 
Başûr û Rojhilatê Kurdistanê li 
pişta me ne. Zêdetirî 30 milyon 
Kurd li derve û hundirê welêt li 
pişta me ne. Digel van hemû avan- 
tajan, eger em nikaribin hebûn û 
mafê xwe li Sûriyê bidin qebûl 
kirin, hema tunebûn layîqî me ye! 

Me pir zelal û vekirî gotiye û 
em dîsa dûbare dibêjin: tu hêz ni- 
karin ajendeya xwe li ser Kurdan 
ferz bike. Ne Birayên Misilman 
(Ixwan E1 Muslimîn) û ne kirêgir- 
tiyê AKPê li Suriyê. Bila ev gotin 
guhar be di guhên wan de. Bi 
sedên caran me gotiye û em dibê- 
jin û tim bibêjin: eger ti xîr di rê- 
jîma Erdogan de hebaya, wê şerê 
ku li nava Tirkiyeyê de ev 30 sal 
in vêketiye, vemirandina û pirsa 
Kurd çareser kiriba. îcar hinek 
Kurdên kurtêlxur û bê wate û gi- 
ranî diçin di konferansên Erdo- 
gan hazir dibin û xwe dikin 
nûnerên Kurdan. Ne ev kes nû- 
nertiya Kurdan dikin, ne cemaeta 
‘Ixwan E1 Muslimîn’ nûnertiya 
opozisyonê dike. Ev beşeke ji 
opozisyon ye, lê nikare û çênabe 
xwe bike berdevkê opozisyonê. 
Em weke PYD em ê ti carî rê 
nedin çareseriyên ku gelê Kurd û 


mafê wî û doza wî nas nekin. Ça- 
reseriyên ku Kurdan nas nakin, 
em jî wan nas nakin. 

Hûn nêzîkatiya welatên cîran, YE 
û DYA ji Sûriyê re çawa dinirxî- 
nin? 

Tirkiyê durûtiyê dike. Dixwaze 
Sûriyê li gorî xwe û hevalbendên 
xwe 'Ixwan E1 Muslimîn’ rêxistin 
bike. Dixwaze îslama siyasî li Sû- 
riyê bi cih bike. Ev gelek xeter e. 
îraq bê rol e. Heta niha temaşe 
dike. Welatên ereb jî temaşe 
dikin. Dixwazin rêjîma Baas biçe, 
lê desteka siyasî a xurt û zelal 
nadin serhildanê. Hinek pişgirî ji 
aliyê hinek dezgehên ragihandin 
weke televizyonên ‘El-Cezîre’ 
(Qatar) û ‘El-Erebiye’ (Siûdiye) 
heye. Lê îran heya niha di xwîna 
gelê Sûriyê de digevize. 

Helwesta navnetewî jî ne li gorî 
tê xwestin e. Durûtiyeke mezin 
heye. Naxwazin rêjîma Beşar 
Esed têk bibin û ji holê rakin, lê 
dixwazin biguherînin. Mixabin 
wê xwîn pir birijê heta ku rêjîma 
Esed ji vî welatî biçe. Lê di dawiyê 
de demokrasî wê li Sûriyê pêk bê 
û wê hebûn û nasname û mafên 
gelê Kurd were qebûl kirin. 

Hevpeyvîn: Nurettin Akad 


Kurdên Bakur xwe ji bo hawara 
Kurdên Rojava amade dikin 


Amed (Rûdaw) - Ji bo çareser- 
kirina pirsgirêka kurd li Sûriyê 
û alîkarina Kurdên Rojavayê 
Kurdistanê, li Amedê 'Komîtiya 
Piştgiriya Kurdên Sûriyê’ hate 
avakirin. Armanca komîteyê ew 
e ku dengê Kurdên Rojavayê 
Kurdistanê bigihijîne raya giştî 
ya cîhanê û ji daxwaz û pêdivi- 
yên wan re bibe bersiv. 

Komîteya Piştgiriya Kurdên 
Sûriyê ji Kenan Kizil (HAK- 
PAR), Lutfî Baksî (KADEP), Mu- 
hîtîn Batmanî (Gruba Diyalogê 
ya Dicle û Firatê), A. Halîm îpek 
(Tevgera Demokratên Şoreşger 
a Kurd), Muharrem Xoce (Lêge- 
rîna Kurdên Demokrat), Azîz 
Mahmut Ak (Partiya Azadî Sos- 
yalîzm), Sidki Zîlan (TEVKURD) 
pêk tê. Li gorî agahiyên ku en- 
damê komîteyê Halîm îpek da 
Rûdawê, Partiya Aştî û Demok- 
rasiyê (BDP) jî soza piştgiriyê û 
cîhgirtina di komîteyê de daye. 

îpek derbarê armanca avaki- 
rina komîteyê de ji rojnameya 


me re axivî û wiha got: "Ar- 
manca vê komîteyê ew e ku der- 
barê çalakî û bûyerên li Sûriyê 
de ku Kurd pêk tînin, agahdari- 
yeke rast bidin. Bala saziyên 
sivîl ên kurd û navneteweyî bi- 
kişînin ser van geşedanan. Kur- 
dên li Sûriyê ku li dijî Beşar 
Esed in, ji Ereban zêdetir zeh- 
metî û zordarî dibînin. Ji ber ku 
hê jî nasnameya Kurdan li wir 
tune ye.” Halîm îpek destnîşan 
kir ku ew dixwazin balê bikişî- 
nin ser Kurdên Sûriyê û wiha 
berdewam kir: "Provokasyon 
pir çêdibin. Piştî Beşar Esed, ji 
bo ku di navbera Ereban û Kur- 
dan de îxtîlafek çênebe û geşe- 
danên weke avakirina Herêma 
Federal a Kurdistanê pêk bê, em 
ê di nava xebatan de bin.” 

‘Em ji hemû îhtîmalan re 
amade ne’ 

îpek herwiha da zanîn ku 
eger di pêşerojê de li hemberî 
Kurdan mudaxaleyek çêbibe û 
pêdiviya Kurdan bi alîkariya bi- 



Halîm Ipek 


cihkirin, aborî û manewî hebe, 
ew ê her cure pêdiviya Kurdên 
Rojavayê Kurdistanê bi cih 
bînin û ji niha de amadekariyên 
xwe kirine. îpek ji hikûmeta 
Tirkiyeyê û Serokwezîrê Tirki- 
yeyê Recep Tayyip Erdogan jî 
daxwaz kir ku di navbera Kur- 
dan û Ereban de cudahiyê neke 
û wiha pêde çû: "Em dixwazin 
cudahî nexe navbera Ereb û 
Kurdên Sûriyê. Ji bo Erebên Sû- 
riyê çi daxwaz dike, divê wan 
daxwazan ji bo Kurdan jî bike. 
Ereb jî û Kurd jî misilman in. Bi- 
rayên hev in. Ola me ya îslami- 
yetê jî rê nade ku mirov cudahî 
bixe navbera wan.” 


‘Heyetê dişînin Qamişloyê’ 
Endamê Komîteyê Halîm îpek 
eşkera kir ku ew ê di rojên pêş 
de heyetekê ji bo penaberên li 
Antakyayê û heyetekê jî ji bo 
Kurdên Rojava bişînin Qamiş- 
loyê û wiha dawî li axaftina xwe 
anî: "Ji bo ku pirsgirêkên wan di 
cih de tespît bikin, em ê di van 
mijaran de çapamenî û raya 
giştî ya Kurdan û ya navnete- 
weyî agahdar bikin. Em ê bala 
Yekîtiya Ewropayê, Amerîkayê û 
miletên navneteweyî bikişînin 
ser pirsgirêka kurd li Sûriyê. 
Hewce bike, em ê bi navbeynka- 
riya balzoyxaneyan ji van dew- 
letên re nameyan bişînin.” 

Kurdistan 


RÛdaW I Hejmar 108 


Doç. Nazan Ustundag: 


Konseya Aştiyê ji Makezagonê pêwîstir e 





êi 


1 



Ustundag dibêje ku ew bi çar cavan li benda aştiyê ye 


D 


oç. Nazan Ustundag, ku 
li Zanîngeha Bogaziçi 
mamosteya beşa sos- 
yolijyê ye, derbarê ar- 
manc û damezirandina 
Konseyên Aştiyê de agahî dan Rû- 
dawê. Ustundag ligel xebatên mafê 
mirovan û xezantiyê, herwiha derbarê 
mafê jinan û pirsgirêka kurd de jî lê- 
kolînan dike û di Meclisa Aştiyê de 
wek endameke çalak cih digire. Ustun- 
dag ji bilî van karên xwe endama Ko- 
mîsyona Lêkolîna Rastiyan û ya Dadê 
ya Girtîgeha Amedê ye jî. 

Rûdaw: Hûn pêşketinên li Kurdistanê 
diqewimin ji nêz ve dişopînin; hûn 
pêşveçûnên siyasî û leşkerî ku her 
diçe leztir dibin, çawa dinirxînin? 

Doç. Nazan Ustundag: Di demekê 
de ku operasyonên leşkerî didomin û 
Rojhilata Navîn bi êrîş û pevçûnan her 
diçe germ dibe, wê PKKyî jî li gor nê- 
rînên xwe tevbigerin. Di hemû şeran 
de wiha ye, her hêzek li dijî êrîşan xwe 
diparêze. Divê em bibînin ku niha 
dewletê siyaseta xwe ya mîlîtarîst 
germ kiriye. 

Eger ez ne şaş bim, we îlankirina 
Xweseriya Demokratîk rexne kiribû... 

Min dixwest ku ev proje ne bi dew- 
letê re, lê di nava herdu gelan de bê 
danîn. Naveroka wê hat valakirin, ji 
bingeha wê ya gerdûnî hat dûrxistin û 
tenê wek ku statuya Kurdan a di nava 
dewletê de wê çawa be, hat şîroveki- 
rin. Dibe ku di pêş de biguhere, lê niha 
wiha ye. Ez jî bi xwe ji îlankirinê zêde- 
tir piştgirî didim avakirina wê. 

Li gor min îlankirina wê wêneyek 
wek bazariyek di navbera Kurdan û 
dewletê de derxist holê, lê bû asteng 
ku gel di navbera xwe de bidin û bistî- 


Ango rexne ne li naveroka wê, li şeklê 
îlankirina wê bûn? 


Belê em bêjin, eger statu bê naski- 
rin, mafê perwerda bi zimanê zikmakî 
bê dayîn, em ê hesabê paşerojê nepir- 
sin? Wê têkoşîna me ya bo wekheviyê 
bi dawî bibe? Ez hêvî dikim ku gotinên 
min şaş neyên fahmkirin: Ez xwese- 
riyê pir girîng dibînim û di vê mijarê 
de jî ez gelê Kurd wek lîder dibînim, lê 
li cem min naverok ji şeklê wê girîng- 
tir e. 

Hûn boykota BDPê çawa dinirxînin? 

Eger tu rastiyê bixwazî, boykot li 
cem min ne girîng e. Di hilbijartinê de 
serkeftineke gelek mezin derket, 
hêzên çepê tirk jî hatin ser xwe û 
rabûn. Di parlemenê de bi karekî hev- 
beş, ligel vî bayî wê encamên gelek 
mezin derxistina holê. Li aliyê din, em 


Konseya Aştiyê çi ye? 

S erokê PKKê Abdullah Ocalan 
di hevdîtina xwe ya bi parê- 
zeran re di destpêka Tîrmehê de 
ragihand ku wî ligel rayedarên 
dewletê ji bo pêşxistina çarese- 
riyê û vekirina rêya lihevhatinê 
protokel amade kirine. 

Ocalan da zanîn ku hevdîtina 
dawî ya bi heyeta dewletê re 
hevdîtineke bîngehîn bû û wiha 
got: "Di hevdîtina dawî de, mi- 
jara herî girîng a ku me li ser li 
hev kir, avakirina Konseya Aştiyê 
ye. Me û heyetê ji bo sazkirina 
Konseya Aştiyê li hev kir. Ji xwe 
ev yek di protokolan de jî cîh 
digre. Ev konsey wê ne saziyeke 
dewletê û ne jî bi temamî ji rê- 
xistinên civaka sivîl pêk were. 
Konsey wê ji bo pêkanîna aştiyê, 
xebatan bimeşîne. Divê di nava 
mehekê de Konseya Aştiyê were 
damezrandin." 


di parlemenê de wek komek biçûk jî 
bimînin, dîsa em dikarin daxwaziyên 
xwe bînin rojevê. Li gor min BDP wê 
di nava parlemenê de zêdetir bibe 
xwediyê bandorê. 

Demek berê Konseya Aştiyê kete ro- 
jevê. Gelo hûn derbarê wê de çi difi- 
kirin? 

Li gor min wê Konseya Aştiyê hem 
fermî be û hem jî sivîl. Dema mirov li 
mînakên navnetewî dinêre, wek IRA û 
ETA, mirov dibîne ku aliyên şer di bin 
çavdêriya dezgehên navnetewî de 
dest bi diyalogê dikin. Lê cudahiyek 
heye di navbera me û wan de. Rêxisti- 
nên bajêr ên ETA û IRAyê ji bo daxwa- 
ziyên xwe li bajaran çalakiyan û 
suîkastan dikin. Lê li cem me, gerîlla li 
çiya bi leşkeran re şer dike û hêzên 
dewletê jî li ser gel terorê dikin. Rewşa 
me ji ber vê yekê dişibe wek mînakên 
Amerîkaya Latîn. Lê li Amerîkaya 
Latîn ne Konseyên Aştiyê, lê Komîsyo- 
nên Rastiyê di pêvajoya aştiyê de rol 
leyîstine. Lewma ez difikirim ku wê 
Konseyên Aştiyê her du modelan jî di 
ber çavan re derbas bike û modelek 
nû pêkbîne. 

Armanca konseyê wê çi be? 

Armanc wê aştî be. Konsey dikare di 
sê beşan de kar bike: Yekem, derbarê 
bêçekkirinê de; duyem, ronîkirina ta- 
wanên şer û dermankirina wan; 
sêyem, debarê statuya Kurdan dikare 
kar bike. Ango em behsa rolê navber- 
kariyê nakin, ji wî mezintir e ev kar. 

Wê konsey ji kê pêk bê? 

Ez tenê texmîn dikim ku wê konsey 
çawa be û kî tê de cîh bigirin: Divê be- 
riya her kesî nûnertiya kesên mexdûr 
tê de hebe. Mirovên ku derbarê mijarê 
de xwediyê raman in dikarin cîh big- 
rin. Divê em bifikirin ka wê nûnerên 
artêşê, MIT û nûnerên gerîlla çawa tê 
de cîh bigrin. Divê statuyeke wê ya 
fermî hebe û grûbek ku karibe hem di 
arşîvên PKKê û hem jî arşîvên dewletê 
de lêkolînan bike, hebe. Kesên mexdûr 
û entelektuel divê tê de hebin. Grû- 
beke çavdêr ji welatên Rojhilata 
Navîn, anjî ji perçeyên din ên Kurdis- 
tanê, dikare garantorî bike. 

Li Tirkiyeyê ji bo avakirina vî tiştî, 
şert û bingeh hene? Herdu aliyên şer 
gelo amade ne? 

Di demekê nêzîk de li Tirkiyeyê çi 
dibe bila bibe, çiqas êş jî bê kişandin, 
lê wê aştî dîsa were. Lê ya zehmet ew 
e ku aştî mayînde be. Ji bo vê jî pêdivî 
bi siyaseteke sivîl a bihêz heye, gerîlla 
bi serê xwe nikare vê yekê pêk bîne. Li 
gor min çêkirina aştiyê ji çêkirina ma- 
kazagonê pêwîstîtir e. 

Heta aştî nebe, heta Komisyonên 
Rastiyan neyên avakirin û rastiyan 
dernexin holê, heta karmendên dew- 
letê yên sûcdar neyên ronîkirin û j i kar 
neyên dûrxistin, makezagon divê neyê 
amadekirin. Makezagon divê nebe ar- 
manc, bibe encam. 

Hevpeyvîn: Medya Deniz 



Şirove 


XemxwarekaYekrêziya 
Kurdan: Hemayîl Xan 


Bayram Ayaz 


] r iyan rêwîtiyeke bi dawî ye. Xatirxwestina 
I dawî, yanî koça ji vê dinya fanî li pêş her jinê 
I û mêrî ye. Gotineka pêşiyên me Kurdan di- 
eje "mirov dimire, nav û dengî dimîne". Navdarî 
kar û xebata wî kesî ye. Pirêzeya ku li dûyê xwe 
heştiye, nav û şanê mirovî ye. 

Fîlosof Seneca dibêje: "Jiyan wekî pirtûkekî 
ye. Ya girîng ne qalinbûna pirtûkê, lê belê nave- 
roka wê ye." Eger jinek an mêrekî jiyana xwe bi 
naverokekî têr û tije dagirtibe, ew kes xwedî şan 
û şerefê ye û dikare li dûyê xwe navekî qenc bi- 
hêle. 

Berî du hefteyan hevjîna serokê nemir Mele 
Mustafa Barzanî, dayika serokê Kurdistanê, dayê 
Hemayîl Xanimê, wefat kir. Xweda wê bi rehma 
xwe şa bike û cîhê wê bihuşt be. 

Hemayîl Xan jineka bi nav û deng bû. Hevsera 
kesayetekî efsanewî, yekî wekî Mele Mustafa 
Barzanî û dayika lîderekî wekî Mesûd Barzanî 
ye. Evyek nabe qismetê her jinek, an zilamekî. 

Lê bi qasî van xususiyetan, ew bi xwe jî kesaye- 
teka bargiran bûye. Ev aliyê Hemayîl Xanimê mi- 
xabin ji derve bi têra xwe nedihat zanîn. 

Mam Celal ev aliyê dayê Hemayîl Xanê bi goti- 
nên "Li paş her mezinekî, jinek heye" diyar kir. 

Xususiyetekî xwedê jê razî dilovan Hemaîl 
Xanê heye ku hewce ye bi taybetî bê nivîsîn. Ew 
xemxwareka yekrêziya tevgera Kurdistanê bûye. 
Dilê wê hertim bi xelkê Kurd û bi doza vî miletî 
ve bûye. 

Salên 1994-95, dema şerê xwekujiyê, me bi- 
hîstibû ku bi taybetî du kes ji ber şerê "biraku- 
jiyê" qahr û kesereke zêde kişandine. 

Ev herdu kes Hemayîl Xanim û kurê wê Mesûd 
Barzanî bûne. Dema me gotara Mam Celal li ser 
binaxkirina dayika birûmet bihîst, ji me re ca- 
reka din eşkere bû ku şerê xwekujiyê Hemayîl 
Xanimê bi çi qasî êşandiye. 

Qahr û kesera Serokê Kurdistanê, di axaftina 
xwe li Parlementoya Kurdistanê de, berî çend 
salan bi daxwaza lêborînê ji kar û kesên kuşti- 
yên şerê xwekujiyê hinekî kewiya. Ew helwestê 
cenabê kek Mesûd gotinên dîrokî ne. Şerê navx- 
weyî xwekujiya miletekî ye. Eger hûn bixwazin 
miletekî ji rûpelên dîrokê derêxin, wî miletî tûjî 
şerê navxweyî bikin! Ev bes e! 

Mam Celal di gotara xwe ya li Barzan li ser 
gorê şahadiya bûyereka dîrokî kir, dema got: 
"Carekî Hemayîl Xanê destê min û kak Mesûd 
girt û ji me xwest ku em wek du biran pişt bidin 
hevdu û ji bo doza miletî xebat bikin." Ev hêvî û 
daxwaza dayik Hemayîl Xanê nişan dide bê ew 
bi çiqasî xemxwara yekrêziya Kurdan bûye. Mam 
Celal li dûyî van gotinan li amadebuyiyan mêze 
kir û got: "Niha li huzura we careka din sozê 
didim ku biratiya min û kak Mesûd û ev yekîtî 
wê her berdewam be." Mam Celal bi van gotinan 
bayekî hênik bi ser kul û keserên rehmetî Hema- 
yîl Xanimê re baweşand û dilê me hemî Kurd û 
Kurdistaniyan jî xweş kir. Serokê Kurdistanê di 
peyama xwe ya spasiyê de dibêje: "Mirina dayika 
min bû cihê xurtbûna peywendiyên nav Kurdan." 
Tişta Hemayîl Xanimê bixwesta jî ev bû. Tevgera 
welatparêz a Kurdistanê, xelkê Kurd yekîtî û 
yekrêziyê dixwaze. Doza azadîxwaziyê, demok- 
rasiyê, serbestiyê û dewletbûnê li seranserê Kur- 
distanê pêdivî bi yekrêziyê heye. 






















Hejmar 108 I Rûdaw 

Bo cara yekê zimanê kurdî di jiyannameya parlementerên Tirkiyeyê de hat danîn 

Stenbol (Rûdaw) - Parlemena Tirkiyeyê di malpera xweya li ser înternêtê de, bo carayekê di dîroka xwe de, di 
jiyannameya çend parlamenterên vêgerê de zimanê kurdîjî li rex wan zimanan danî ku parlementer dizanin. Li 
gor jiyannameya wan, 4 parlementerên AKPê (Kerîm Yildiz, Zîwer Ozdemir, Galib Ensarîoglu û Cuma îçten) zi- 
manê kurdî dizanin. Herwiha parlementera serbixweya kurd Leyla Zana jî di nav wan parlementeran deye ku 
di jiyannemeya wan de kurdî hatiye nivîsandin. Lê malperê tenê navê parlementerên fraksiyona BDPê belav ki- 
riye, bêyî ku amaje bide jiyana wan,ji ber heya niha wan sonda parlemenê nexwarine. jiyannameya Leyla Zana 
jîjigera 19. ya parlemenê hatiye wergirtin. 



Kurdistan 




Sekreterê Yekgirtuya Îslamî ya Kurdistanê: 


Em bo gilîkirinê neçûbûn Tirkiyeyê 


> Şanda Yekgirtu bi mabesta danûstandinên siyasî di 15ê tîrmehê 
de cûbû Enqerê û li wir bi nûnerên AKP û BDPê re gotûbêj kiribûn. 


Hêmin Xoşnaw 


Y ekgirtuya Îslamî ya Kur- 
distanê red dike ku ji bo 
gilîkirina li PDK û YNKê 
serdana Tirkiyeyê kiribin û di- 
bêje, "Me daxwaza çareseriya kê- 
şeya kurd li AKPê kir." 
Parlamenterekî AKPê jû ku ligel 
Yekgirtu rûniştiye dibêje, "Nave- 


roka gotûbêjan rê nade min ku 
bêjim şanda Yekgirtu hatibû çi." 

Di 15ê meha borî de, şandeke 
Yekgirtuya Îslamî ya Kurdistanê, 
bi serokayetiya Sekreterê Yek- 
girtu Selahedîn Behaedîn ligel 
herdu endamên polîtburoya Yek- 
girtu Semîr Selîm û Omer îsmail 
serdana Tirkiyeyê kir û ligel We- 
zîrê Derve Ahmet Davutoglu û 


parlamenterê Enqerê û şêwir- 
mendê serokê AKPê Emrullah 
îşler civiya. 

Endamê Polîtburoya Yekgirtu 
Omer îsmail Hekîm ji Rûdawê re 
ragehand gotûbêjên wan li ser 
wê rewşê bû ku piştî hilbijarti- 
nan ji bo çareseriya kêşeya kurd 
derketiye holê: "Me ji wan re got 
kêşeya kurd kêşeya milletekî ye, 
pêwîstiya wê bi çareseriya de- 
mokratîk û aştiyane heye, her çi- 
qasî astengî hene, lê îro 
çareseriya vê kêşeyê ji her de- 
meke din baştir e û derfeteke li 
pêşber AKPê û girîng e ji destê 
wê dernekeve, daku vê serkef- 
tinê jî di dîroka xwe de tomar 
bike. Bi giştî ra û nêrînên me bi 
dilê wan bûn, lê belê pêwîstiya 
wan jî bi demeke zêdetir û hev- 
kariya aliyên kêşeyê heye." 

Omer Ismail di daxuyaniyekê de 
bo rojnameya Yekgirtu gotibû: 
"Me ji AKPê re got kêşeya kurd ji 
wê ya kûrtir e ku di çend çekdaran 
de bê kurtkirin.” Lê şêwirmendê 
Serokê AKPê Emrulla îşler ku li 


navenda serekî ya AKPê li Enqere 
pêşwaziya şanda Yekgirtu kir, ji 
Rûdawê re got: "Li bîra min ne- 
maye şanda mêvan ragihandibe 
ku şaş e kêşeya kurd di kêşeya 
çend çekdaran de bê kurtkirin. 
Min ji wê şandê re got çareseriya 
kêşeya kurd li Tirkiyeyê bi pêşke- 
tinên demokratîk ve girêdayî ye. 
Egee cewherê demokrasiyê li Tir- 
kiyeyê aram bû yek ser kêşeya 
kurd jî çareser dibe.” 

Îsmaîl: Em ji bo topbarana îranê 
û rawestandina butçeyê çûn 

Serdana şanda Yekgirtuya Îslamî 
bo Tirkiyeyê di demekê de tê ku 
butçeya Yekgirtuya Îslamî ya Kur- 
distanê ji aliyê Hikûmeta Herêma 
Kurdistanê hatiye rawestandin, 
herwiha zêdeyî 50 roj in artêşa 
Pasdarên îranê navçeyên sînorî 
topbaran dike, ev jî ne aramiya si- 
yasî li deverê derxistiye, lewma 
dihat pêşbînîkirin di gotûbêjên 
Yekgirtu û AKPê de qala van herdu 
mijaran hatibe kirin. Lê Omer îs- 


mail dibêje: "Em bo gilîkirinê ne- 
çûbûn Tirkiyeyê. Pirsa topbaranê 
û rawestandina butçeyê bi aliyên 
fermî yên îraqê û Herêma Kurdis- 
tanê ve girêdayî ye. Bi riyên ya- 
sayî û gotûbêja aliyên desthilat û 
opozisyonê tên çareserkirin. Ti 
pêwendiya wê bi aliyê tirk ve 
tune." 

Şêwirmendê Serokê AKPê Em- 
rullah îşler jî dibêje: "Exlaqên go- 
tûbêjan rê nade em bersiva hemû 
pirsiyarên we bidim, lê ligel mê- 
vanên me derbarê çawaniya pêş- 
xistina têkiliyên herdu aliyan û 
çawaniya alîkarîkirina hevdu go- 
tûbêj kir." Ji xênî civîna ligel AKPê, 
şanda Yekgirtuya Îslamî ligel şan- 
deke BDPê ku pêk hatibû j i parla- 
menter Altan Tan û Serokê 
Şaredariya Sûrê Amedê Abdullah 
Demîrbaş li Enqere civiya. Demîr- 
baş ragehand ku: "Berê pêwen- 
diya me ligel Yekgirtu nebû. Ji bo 
çêkirina têkiliyan û herwiha ji bo 
gotûbêjkirina pirsa civîna nete- 
weyî, me serdana şanda Yekgirtu 
li Enqere kir." 


Reklama we dikare li vir be! 


Rojnameya Rûdawê bi erzanî reklam û peyamên we 
dighîne bi hezaran sermayedar û xwendevanên Kuri 

Serîlimebidin: 

Buro: +49 (0)221 -26 00 4002 • Mobil: 0152-54 86 5 

e-mail: rudawname@googlemail.com 


V 


Malikî ji ber 'girêbestên 
xeyalî' wezîrê elektrîkê 
ji kar avêt 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jî xwe bighînin me... 

Hûn jî cihêwaziyê hîs bikin! 


graf-adolf-str. 70a 
40210 dusseldorf 
tel.: 0211 - 17957982 
fax: 0211 - 17957983 
www.dassign.de 
info@dassign.de 


DAS SIGN 

werbeagentur & verlag gmbh 


mobil: 0173 - 270 67 81 



Musteşarê MITê Hakan 
Fidan gotûbêjan ligel 
Ocalan dike 


Rûdaw - Serokwezîrê îraqê Nûrî Malikî biryara ji 
kar dûrxistina Wezîrê Elektrîkê yê îraqê Reed Şelal, 
ku ser bi Lîsteya îraqiye ye, da. Wekî sedema vê bir- 
yarê jî hat diyarkirin ku "piştî çend 'girêbestên xe- 
yalî’ yên elektrîkê di navbera wezaret û du şirketên 
kanadî û almanî de eşkere bûn, ku buhaya wan di- 
gihe milyar û 700 milyon dolarên amerîkî, biryara 
kişandina Reed Şelal ji wezîrtiye hatiye dayîn. Ma- 
likî di heman demê de daxwaz kiriye lêkolîneke ber- 
fireh bê kirin bo zanîna wan kesên ku destê wan di 
vê meseleyê de heye. Lê hinek çavdêr vê yekê weke 
hevrikiya siyasî di navbera lîsteya Malikî û Lîsteya 
îraqiye ya Eyad Elawî de dibînin, ku bêyî lêkolîn we- 
zîrek ji kar tê avêtin. 



Rûdaw - Kolumnîsta rojnameya Taraf a tirkî Leyla 
Kemal di stûna xwe de ku roja 04.08.2011ê belav 
kir, bi piştgirêdan bi daxuyaniya siyasetmedarekî 
‘xwedî tecrûbe’ yê Kurd, ku navê wî eşkere nekiriye, 
nivîsiye ku "Hakan Fidanê musteşarê dezgeha sîxu- 
riyê ya Tirkiyeyê MITê li Girava Îmralî serpereştiya 
danûstandinên ligel Ocalan dike.” Tevlî ku ev nêzîka 
du salan e ku ji bo çareseriya kêşeya kurd, şandeke 
tirk di nav danûstandinên berdewam de ye ligel se- 
rokê PKKê Abdulla Ocalan, lê ne diyar bû kî û kîjan 
dezgeh di van diyalogan de nûnertiya hikûmetê 
dike. Leyla Kemal dibêje: "Nayê zanîn Hakan Fidan, 
an her berpirsekî din yê dewleta Tirk cara dawî 
kengî ligel Ocalan civiyaye." 

Kurdên Ewropa 


RÛdaW I Hejmar 108 




Reşad Ozkan Munchen 

A rmanca avakirina 
mizgeftên kurdan 
ew bû ku kurd xwe 
ji tirkan cuda bikin 
û ibadeta xwe bi zi- 
manê kurdî bikin. Lê tiştên em 
niha dibinîn di mizgeftan de bi 
navê welatparêziyê "Taqiye" û 
fundementalîzm jî bi awayekî ne 
eşkere di nav oldarên kurd de 
xurt dibe. Divê ev metirsî ji bo 
berjewendiyên civaka kurd, de- 
mokrasî û mafên mîrovan bê se- 
kinandin. 

Mizgefta Ehmedê Xanî li Munc- 
henê li navnîşana Schillerstrasse 
23 ye. Dema ku mirov diçin miz- 
geftê di Schillerstrasse 23 de li 
aliyê çepê, dikanên elektronikê, 
barên seksê hene ku di hundirê 
wan de jinên ku laşê xwe difiro- 
şin kardikin û li aliyê rastê jî Res- 
torant/Cafê ya Silêmaniyê xwarin 
û wexwarinên erebî û kurdi 
ikram dikin. Di Schillerstrasse de 
pir dikanên ereban, tirkan û al- 
manan hene. Restoranta Alî Baba 
lehmecûnê Rihayê û restoranta 
tirkmenên ji Amedê jî tirşik, riz û 
donerê difiroşin. Xortên ji Silêma- 
niyê, Hewler û Duhokê li ber wan 
dikanan û li ser deriyên U-Bahn û 
S-Bahnan di dêsten xwe de tesbî- 
han kildikin, saetan dijmêrin û ji 
keçên ku derbasdibin re gotinan 
dibêjin. Gelek ji wan xortan bê 
kar in, bê mal in, eger şansa wan 
hebe li ba ereb û tirkan vek he- 
malan saet bi 3 anjî 5 euroyan 
kardikin. Perê ku ji dewletê distî- 
ninyanjîbi şevûrojan diqumar- 
xaneyan de bi otomatan dileyîzîn. 

Wekî Mala Kurda ye, lê jin û mêr 
cuda ne! 

Di Schillerstrasse 23ê de di 
navbera du xaniyan de mirov der- 
dikeve qata yekê; li aliyê çepê 
mirov deriyê "Mizgefta Ehmedê 
Xanî" dibîne. Li ber anjî li pişt 
derî pêwîst e tu sola xwe derxî û 
deynî ser refên textan. Li aliyê 
çepe sol û li aliyê rastê jî mutfaxa 
mizgeftê xuya dike. Li wir xwarin 
û vexwarin tên amadekirin. 
Mirov di deriyekî din re derbasî 
hundirê mizgeftê dibe. Du navên 
mizgeftê hene: Mizgefta Ehmedê 
Xanî û Kultur- und Hilfsverein 
e.V., yanî Komela Çandî û Alîka- 
riyê. Serokê Mizgefte Muhamed 
dibêje "Mizgefta me, jiber ew me 
wek terorîstan dibînin, ji şareda- 
riya Munchenê ti alikarî nastîne. 
Hemû mesrefên mizgeftê enda- 
man û xêrxazan dabîn dikin." 

Di hundire mizgeftê de li aliyê 
çepê oda jinan û li aliye rastê jî 
salona nimejê bo zilaman heye. 
Wexta tu rûdinê li himberê te 
cihê avdestê û televizyonê xuya 
dikin. Li ser televîzyonê li alaya 
Kurdistanê tê dîtin. 

Meleyê tirkan me înkar dikin 

Melê mizgeftê Seyda Haci Bohtî 
(64) mirovekî zor bedew û dilx- 
weş e. Dema ku dipeyîve mîrov 
dibêje qey ji rûyê wî nûr dibare. 
Seyda dibeje "Nimejvan roja 


Seroke Mizgeftê Hecî muha- 
med ev nêzikî 40 sal in li Munc- 
henê dijî û temenê wî jî 63 ye û 
hîn peyvek bi almanî jî hîn ne- 
bûye. Dibêje "dema ku jin tên vir 
em perde di navbera xwe de diki- 
şînin. Ew di oda xwe de em di oda 
xwe de". Yanî bi zmanekî din: em 
naxwazin wan bibînin! Ez navê 
wî dipirsim. Naxwaze navê xwe 
bi temamî ji min re bêje. Dibêje, 
"ma tu navê min çi dikî. Ez çi 
bêjim tu jî wê binivisîne". 

S. Koçan, jî xwe wekî berpirsi- 
yarekî mizgeftê dibîne û çar sal 
berê ji Dortmundê hatiye Munc- 
henê. S.Koçan jî wek serok Hecî 
Muhamed ji Varto ya ser bi bajarê 
Mûşê ye. Koçan ev 17 sal in li Al- 
manya dijî. Dibêje "ez beriya çar 
salan li Dortmundê serokê Fede- 
rasyona Civaka Kurdistanê bûm." 

yda di bin çavan 
dike. Sebir dike 

biaxive. 

salan ji Tirkan re meletî ki- 
riye 

Seydayê mizgeftê Haci Bohtî 
berî ku bê Munchenê ew li Tirki- 
yeyê wek kadroyekî Diyanetê 22 
salan imamtî kiriye. Temenê 
seyda 64 e û nêzikî deh salan di 
cemaata îslamî de kar kiriye û ke- 
sekî "bi rih û canê xwe welatpa- 
rêz e". 

Li Eruhê ya ser bi Sêrtê ji dayik 
bûye. Mala wî niha li Kurdistanê 
li Erxeniyê ye. 3 keç û 3 kurên wî 
hene. Seyda sê mehan carek tê 
Munchenê û dema ku se meh 
xilas dibin dîsa vedigere Erxeniyê 
û piştî du se mehan dîsa tê Munc- 
henê. Yanî Seyda şeş mehên xwe 
li Munchenê û şeş meh jî li Erxe- 
niyê derbas dike. Seyda dîroka 
xwe ye meletiyê wiha vedibêje: 
"Min ji Diyanetê re li Sakarya, 
Sêrt, Amed û Batmanê 22 salan 
meletî kir. Di sala 2000ê di bûm 
teqawut. Dû re min li Den Haag, 
Wiyena û li Oslo bo mizgeftên 
kurdan li ser daxwaza cemaata 
Kurdistanê meletî kir. Di sala 
2006ê de bo mizgeftên kurdan ez 
hatim bajarê Munchenê, herwiha 
çûm Koln, Metz û Berlînê." Dema 
ku seyda diaxive mirov dibêje qey 
ew Marc'o Polo ye. Seyda Kurdekî 
seyar e li pir welatên ewropa û 
erebî jî geriyaye. Ew ji bo kar di 
navbera salên 1994 û 1996ê de 
çûye Kuwêtê jî. Min wekî kesêkî 
werger û şêwirmend ji bo fîrma- 
yek filîstinî û kuwêtî kar kir... 

Zubeyde naçe mizgeftê 

Piraniyên Kurdên ku diçin miz- 
geftê nerazîbûniyên xwe dijî xel- 
kên oldperest vedibêjin. 
"Dixwazin hemû jinên kurd jî 
wek jinên afganî û erebî û farisan 
ji bo ku zilam li wan temaşê 
nekin, xwe veşêrin." 

Jina kurd bi navê Zubeyde jî ne- 
razîbûna xwe ji oldperestên di 
mizgeftên kurdan de tîne ziman û 
dibêje, "ez berê diçûm mizgeftan, 
lê jiber ku zilam nêzîkê jinan 
nakin û mafên jinan nasnakin 
min biryara xwe da ku edî ez 
hewdiçim mizgeftan." 


Serdanek bo Mizgefta 

Ehmedê Xanî û nanê tenûrê 

li Munchenê 


cC 

-_ aJ 


Nanê tenûra Munchenê tenik e, 4-5 nan dixin nav torbê naylon û bi 1 euro difroşin. 


îne di saet 13:00 de tên û di saet 
nezikî 15:00 de hedîhedî derdik- 
evin der". Li dû nimêje Seyda der- 
sên erebî dide zarokan. Seyda li 
pêşiya nimêjvanan fatîhê û wea- 
zên xwe bi erebî û kurdî dixwîne. 
Ew dibêje "em Kurd şafiî ne, Tirk 
jî hanîfî ne. Heqê me ye jî em bi 
zimanê xwe di mizgeftan de bipe- 
yîvin û fatîhên xwe bi kurdî bix- 
wînin. Armanca mele û dewleta 
tirkan wendekirina ziman û 
çanda kurdî ye. Niha li Kurdistanê 
jî oldarên kurd naxwazin li dû 
meleyên tirk yên henîfî nimeja 
xwe bikin. Meleyên tirk nikarin 
tîpên di Quranê de wekî w, x, û h 
bînin ziman. Yanî nizanin bi erebî 
bixwînin û dema ku ew Quranê 
dixwînin mîrov ji wan fahm 
nake." 


Rojên înê zêde kes tên 


Deriyê mizgeftê hertim vekirî 
ye, ji bo nimêje mirov tên û diçin. 
Seyda dibeje "rojê nezikî 20 an jî 
30 kês tên li vir nimêj dikin. 
Rojên înê jî nezîkî 50-60 kes tên. 
Piraniyên wan Kurdên ji başûr in. 
Di mehên havînê de jî pir turisten 
ereb tên vir nimeja xwe dikin." 
Seyda ku wext bibîne sporê dike, 
spora wî jî meşa di nava parkan 
deye. Ew wekî din televîzyonên 
kurdî temaşe dike, pirtûk û rojna- 
meyên kurdî dixwîne. 

Li Munchenê nanê tenûre! 

Piraniyê nimejvanan li der û 
dora îstasyonê karên wek hamal- 
tiyê, gastronomî, servîs û karên 
serbixwe dikin. Hinêk jî dikanên 
wan hene. Kurdekî bi navê Star 
(35) ji Silêmaniyê ye, li Schwant- 
halerstrassê dikanek wî heye. 
Fêkî, zebze, goşt, nîsk, bulxur û 


hemû pêdiviyên malê difroşe û 
nanê taze lêdixe. Ji bo kirîna nen 
caran dikana wî tije dibe û mîrov 
nikare xwe bilivîne. Nanê wî ne 
wek nane gundan e, lê wek nanê 
sêlê tenik e. 4-5 heban dixe torbê 
naylon û bi 1 euro difroşe. Tişta 
balkêş ew e ku wî di dikana xwe 
de tenûrek ava kiriye. Ji bo nan- 
pêjiyê 3 kes kar dikin. Yek nan lê- 
dixe, yek hevîr çedike û yê dinê jî 
nan dide ser hev, dixe torbe û 
dide mişteriyên xwe. Li ser ka- 
seyê jî Star disekine. Kurdên ku li 
vê mintiqê de dikanên wan hene, 
bi piranî tiştên xwe ji dikanên tir- 
kan dikirin û dîsa bi buhatirîn di- 
firoşin. Yanî burjuvaziyên biçûk 
ên komprodor in. 


Serokê mizgeftê: Divê jin her- 
derên xwe binxêfin 

Kurd û ereb 
bi kurdî ji bo 
azadiyê qêriyan 


Hevwelatiyên Sûriyê yên ku li Almanya dijîn, 
ditirsin ku di dema serdana wir de rastî tûn- 
diyê werin 


Bonn (Rûdaw) - Roja şemiyê, 

6ê tebaxê 2011, derdorê 50 
kesên welatiyên Suriyê di bin 
baraneke sivik de meşek li ba- 
jarê Bonnê li dar xistin. Xwepê- 
şanderan ji bo demokrasiyê û 
şermezarkirina kiryarên hovane 
yên rejîma Baasê li Sûriyê slogan 
qêriyan. 

Xwepêşandan ji aliyê YASA 
(Navenda Kurdî ji bo Lêkolîn û 
Rawêjkariya Yasayî) û RAMAN 
(Komela Xwendekarên Kurdên 
Sûriyê li Almanya) hatibû orga- 
nîzekirin. Parêzer Jiyan Bedir- 
xan ji YASA ji Rûdawê re diyar 


kir ku ew bi rêya vê meşê dixwa- 
zin piştgiriya gelê Sûriyê bikin û 
raya gîştî li Ewropayê agahdar 
bikin ku ew li dijî Serokê Sûriyê 
Beşar El-Esad û rejîma Baasê ne. 

Siyasetvan Akif Hesen derbarî 
beşdarbûna xwe di vê meşê de 
got: "Ev 40 sal in rejîm di desthi- 
latê de ye, êdî kêr gihaye hestî, 
gel serî hilda lê ew rastî komku- 
jiyan tê. Li hemberî van komku- 
jiyan em protesto dikin”. 
Helbestvan Hisên Hebeş û rojna- 
meger Arêf Cabo jî di nav xwe- 
pêşanderan de bûn û herdu jî ji 
bo piştgiriya gelê Sûriyê û ji bo 



Li Bonnê hejmereke zêde hevwelatiyên Sûriyê dijîn lê hindik teviî meşê bûn 


rawestandina herikandina 
xwînê, herwiha ji bo hilweşan- 
dina rejîmê meşiyan. 

Rojnamevanê beşê erebî di 
Deutsche Welle de, Ehmed Hiso, 
jî beşdarî xwepşandanê bû û ji 
Rûdawê re got: "Em li vir tekez 
dikin ku gelê Sûriyê yek e û 


xelkê di hundirê Sûriyê de ne bi 
tenê ye. Sûriyên li derve jî ligel 
wan in û ew jî hilweşandina re- 
jîmê dixwazin, nemaze piştî qir- 
kirina gel ku aniha li Hama û 
bajarên din têne kirin." 

Digel bilindbûna rêjeya wela- 
tiyên Suriyê li Bonnê, lê hejmara 


xwepêşanderan hindik bû. Ça- 
lakvan Hiyam Karja derbarê 
kêmbûna hejmara xwepêşande- 
ran destnîşan kir ku reklama ji 
bo çalakiyê lewaz bûye, her wisa 
ji ber tirsa welatiyan ku rastî 
tûndiya rejîmê werin, dema ser- 
dana Sûriyê bikin. 



drew xwestine bi kotekî derbasî 
hundirê kebabxaneyê bibin û 
wan jî rê nedaye wan. Ev kesê 
Kurd bêtir qala hurdekariyên 


bûyerê dike û dibêje: “Em zêde 
tirsiyan û yekî ji wan destê diya 
min girt û xwest wê bibe derve, 
lê me nehişt û me deriyê kebab- 
xaneyê girt.” Ew kesê Kurd di- 
bêje ku grûba ciwanên brîtanî bi 
dijûn û xeberên nijadperestî 
êrîşî wan kirine. 

Endamên vê grûbê, ku weke 
gruba "EDL - English Defence 
League" hatine naskirin ku tê 
wateya "Tîma bergiriyê ya îngi- 
lîzî", beriya sê heftiyan jî li 
heman bajarî êrişek bi heman 
rengî pêkanîbû. Polîsên vî bajarî 
jî ragehandin ku piştî vê bûyera 
regezperestî, wan 4 gumanlêkirî 
girtine û vêga jî li jêr lêkolînê de 
ne. Keçeke endama malbata 
Kurd jî, ku nexwest navê wê bê 
eşkere kirin, gotiye ku bi buhayê 
hezar poundî zerer gihiştiye ke- 
babxaneya wan. 


►Endamên grûba 
EDL li Brîtanya êrîşê 
malabata Kurd kir 

►Malbatê xwe avêt 
nava restoranê, grûba 
EDL jî camê kebabxa- 
neyê şikandin 


London (Rûdaw) - Malbateke 
penaber ya Bakurê Kurdistanê 
neçar bû ku li bajarê Plymouth 
yê Brîtanyayê xwe di kebabxa- 
neyekê de veşêrin, piştî ku 
komek regezperestên brîtanî 


êrîşî wan kirin. Regezperestan 
cama kebabxaneyê jî şikandin û 
dijûnên nijadperestî dan wan. 

Li gor raporeke malpera thi- 
sisplymouth.co.uk ya brîtanî, 
roja 31.07.2011ê grûbeke ciwa- 
nên brîtanî yên regezperest êrîşî 
kebabxaneyeke bi navê "Kebab- 
xaneya Stenbol" kirin, ku xwe- 
diyê wê Kurd e. Dûre jî yekî ji 
tundrewan şûşeyek avêt hun- 
dirê kebabxaneyê. Endamekî 
malbata Kurd ragehand ku şûşe 
rasterast cama kebabxaneyê şi- 
kandiye û gelek nemabû yek ji 
xuşkên wî jî birîndar bike. 

Endamê malbatê, yê ku nex- 
westiye navê xwe eşkere bike, 
ragehandiye ku berî cama wan 
bişikînin, endamên grûba tun- 


Parêzer Uzun 

Em li seranserê Almanyayê di xizmeta we de ne 


Buroya Parêzeriyê 


Parêzer Oktay Uzun 


Besên me yên kar 

Dadweriya Kar (Arbeitsrecht) 
Dadweriya Aborî (Wirtschaftrecht) 
Dadweriya Trafîkê (Verkehrsrecht) 
Dadweriya Werzişê (Sportrecht) 
Dadweriya Peymanê (Vertragsrecht) 
Dadweriya berpirsiyariya pizîşkî (Arzthaftungsrecht) 


Navnîşan: 

Sonnemannstr. 3 
60314 Frankfurt am Main 

Tel.: 069-49 600 87 
Fax: 069 - 49 600 88 
email: info@kanzlei-uzun.de 
web: www.kanzlei-uzun.de 


Di vê restorantê de êrişî malbateke kurd kirin 

Azad Dîcle 


S V Dicle di sala 1982yê de di 
saheyên kesk ên li bajarê 
Ceilê de dest bi futbolê kiriye. 
Wê demê hejmara Kurdên li Al- 
manya ne bi qasî sêya yekê niha bû. 
Piştî du salan li dora wan ciwan 
kom dibin û serî li Federasyona He- 
rêmî ya Ii Celle didin û di demeke 


kurt de bi navê SV Dicie dibin tî- 
meke fermî. Hevserokê tîmê Behçet 
Ekinci dibêje, "Em yekem tîma kurd 
in li Almanya ku bi navekî kurdî ha- 
tiye damezirandin." 

Leystikvanên SV Dicle yên 27 sal 
berê niha temenên wan li ser 45 
salan e, hinek ji wan li jorî 50 salî ne. 
Kî ne ev leystikvanên yekem? Wek 
Engin Ekinci dibêje, "Hemû Kurden 


êzidî yên ji Bişêriyê ne." Di salên ber- 
dewam de navê hinekan di qada si- 
yaset, çapemenî û zanistî de derbas 
dibe. Wek Salih Yalti, îzettin Ozden, 
Îbrahîm Açilan û îlhan Kizilhan. 
Hersê navên pêşî wek damezrêne- 
rên SV Dicle ketine nava arşîva tîmê. 
Di 27 salan de ew bê navber leyîs- 
tine; demekê ji bo jêrxaneyê tîma za- 
rokan damezirandine, gelek 


leystikvanên baş ji wir dabîn kirine. 
Heta demeke berê serokê SV Dicleyê 
yê herî demdirêj Davût Ekinci bû; wî 
karê xwe teslîmê Behçet û Engin 
Ekinci kir ku niha wek hevserok ber- 
pirsiyariyê di nava xwe de par dikin. 

SV Dicleya 27 salî heta niha di 
navbera sê lîgên herêmî de, Kreis- 
lîga, Bezirkslîga û Landeslîga de 
daketiye fUtilind bûye. Sezona 


Kampanya aboneyan hat dirêjkirin 


Rûdaw bi helkefta meha Newrozê kampanyek nû destpê kiribû û ev kam- 
panya hat dirêjkirin. Heta dawiya Nîsanê bibe abone û 3 mehan bêpere Rû- 
dawê bixwîne. Piştî 3 mehan abonetî otomatîk bi dawî dibe. Ji bo abonetiyê 
forma jêr ya abonetiyê dagire û ji Rûdawê re bişîn. Zûtir û hêsantir bi rêya e- 
mail dibe: navê xwe, hejmara telefona xwe û navnîşana xwe ji 
info@rudaw.eu re bişîn û di zûtirîn demê de Rûdaw dighije ber destê we. 


Abonetiya Rûdaw 


Buhayê abonetiyê ji vê kontoyê bikşînin; 
Hejmara kontoyê : 


Şîfreya bankê (BLZ): 
Bank : 

Xwediyê kontoyê :_ 

Dem û cîh:_ 


Destnîşan: 


Ez dixwazim ji bo dema 

ÖSê rnehan bê pere IZI Şeş mehan IZI Salekê 0 Vekirî 

bibim aboneyê/ya rojnameya Rûdaw. 

Rojnameya min heftane bişînin vê navnîşanê 
Nav 
Paşnav 
Navnîşan 


Anjî ez ê bihayê abonetiyê bişînim ser kontoya Rûdawê 
ya li jêr û dekontoya wê ji navnîşana Rûdawê re bişînim. 

Bihayê abonetiya salekê ji bo nav Almanya: 60Euro 

Bihayê abonetiyê şeş mehan ji bo nav Almanya: 30Euro 

Ji bo abonetiya derveyî Almanya, pêwendî ligel Rûdawê deynin. 


Telefon a min 
E-Mail a min 


Hesabê Rûdaw 

Rudaw Media GmbH 
Bank Deutsche Bank Köln 
KontoNr 2450161 
BLZ 37070024 


Navnîşan 

Rudaw Media GmbH 
Gutenbergstr. 63a 
50823 Köln / Almanya 
e-mail: info@rudaw.eu 


pîroz û ya herî serkeftî ji bo SV 
Dicle sezona 1995-1996ê bû. Sede- 
mên wê Engin Ekinci vedibêje: 
"Em ew sal derbasî lîga herî jor, 
Landeslîga bûn û di heman salê de 
me Bezirkslîga Pokal, ango kupaya 
herêmî bidestxist." 

Niha sê tîm di bin baskê SV Dicle 
de dileyîzin. Tîma 1., Tîma 2. û Tîma 
Mezinan ku temenê wan jorî 32 
salan e. Engin Ekincî hem di tîma 
mezinan de dileyîze û hem jî bi 
karên klûbê yên pratîk û yên derve 
re mijûl dibe. Li gor axaftinên Beh- 
çet û Engin Ekinci, yek jê berdewamî 
û neh kesên din, bi giştî deh sponso- 
rên SV Dicle hene. Lê Engin Ekinci 
dibêje, "Ev nayê wê wateyê ku pirs- 
girêkên me yên aborî hatine çare- 
serkirin. Na, sê tîmên me hene û 
zivistanê dema maç zêde dibin pêdi- 
viyên me jî zêde dibin. Hatin û çû- 
yîna leystikvanan bo maçên derve, 
forma, çente, pereyê mamosteyan û 
hakeman." 

Wek Engin Ekinci radigihîne 
mesrefên SV Dicle mehane li dora 
2500 euroyan digire, ev jî dibe salê 
30 hezar. Di nava her sê tîmên SV 
Dicle de zêdetir Kurdên êzidî hene, 
lê ligel wan 4 Kurdên ji Rihayê, 4 
Afrîkî, du Rûs, yek Polon û çendîn 
Alman jî hene. 

Sezona sala 2011-2012 di 
yekem hefteya Tebaxê de dest pê 
kir û SV Dicle di maça yekem de 
ligel MTV Celle 3-2 bi ser ket. 


Şiyar ji Amerikayê vegeriya 


Basketvanê kurd ê ji 
Amedê Şiyar Tamriş hefta 
borî ji kampa NBAya ku li 
Amerikayê hefteyek dom 
kir, vegeriya Tirkiyeyê. 
Şiyar Tamriş (22) duyemîn 
basketvanê ciwan e ku ji 


Klûba Basketbolêya Şare- 
dariya Baglar a Amedê çû 
Amerîkayê tevlî kampa 
NBAya havînê bû. 

Şiyar niha li Stenbolê di- 
mîne û tevlî antrenmana 
tîmên lîga 2. ya Efes Pil- 


senê dibe û li benda enca- 
mên kampê sekiniye. Li gor 
nûçeya rojnameya Amedê 
ya herêmî Diyarbakirsoz 
Şiyar Tamriş di kampa 
NBA de ku 300 ciwan tê de 
beşdarî kirine, rojayekem 


tevlîxebata grûbê bûye û 
kamp êvaran bi semîneran 
û sibehan û rojan jî bi maç 
û antrenmanan dom kiriye. 
Sala borîjîŞerazim Cucu- 
boga ji Amedê tevlî kampa 
NBA bibû. 


Çepê: SV Dicle se- 
zona 2010/2011, 


Jor: SV Dicle se- 
zona 1995/96 

JVram Xefûr:^ : " 

Xezîne û tomara xwezûva Kurdistanê 


Silêmanî (Rûdaw) - Aram 
Xefûr, ku di salên borî de weke 
Aramê Margir navdar bû, xwedî 
arşîveke wêne û dîmenên herî 
balkêş e, û naxuyê ku li Kurdis- 
tanê arşîvek mina ya wî hebe. 
Aram hingî xwe weke xwediyê 
xwerista Kurdistanê dibîne, gava 
qala navçeyekê dike û sipasiya 
wan dike ku parêzvanên ciddî 
yên heywanên navçeyên xwe ne. 

Komputera Aram bi wêne û dî- 
menan ku xwezaya Kurdistanê bi 
dar û heywanên wê nîşan dide 
tije ye. Mar û dûpişk, giya û gul, 
ajelên nedîtî û nav nebihîstî; 
hemû bi ked û gera Aram hatine 
berhemanîn. 

Jehra mar wisa kir dev ji stran- 
gotinê berde 

Aram sala 1968ê li taxa Çiwar- 
bax li Silêmaniyê ji dayik bûye. 
Dawîtirîn cih ku lê xwendiye "pî- 
şesaziya leşkerî ya Bexda” bû, lê 
di warê nasîna jiyana heywanan 
li çiya û newalan de gerokekî jê- 
hatî ye. Ew qala xwe wiha dike: 
"Ez di zarotiyê de har bûm, di qo- 
naxa şeşê ya dibistana seretayî 
de bûm gava li wî cihê ku niha 
taxa Bextiyarî ya Silêmaniyê ye, 
deştî bûm û min mar lê girtin. 
Bapîrê min Şêx Hesenê Margir 
navdar bû di warê girtina maran 
de.” Hezkirina girtina maran 
wisa li Aram kir ku zêdetir tevlî 
xwezayê bibe, lewma biryar dide 
vê xûyê xwe bike tiştek ku bi- 
mîne û pisporiyek kom bike. 

Du stranên Aram yên tomar- 
kirî jî li televizyonê hene. Lê ji 
ber xwarina jehra mar, Aram di- 
bêje ku dengê wî têkçû û êdî ni- 


ji aliyê mar û 
vedan 


rine, sipasiya wan dikim/ 

Ew li deverên Qeredax, Pênci- 
wên, Germiyan li Silêmaniyê, 
herwiha li navçeyên Qendîl û 
Barzan bi mehan maye. Aram pe- 
sinê xelkê navçeya Barzan dide 
ku guh didin xwezaya navçeya 
xwe: “Xelkên devera Barzan zêde 
li xweza û heywanên navçeya 
xwe miqate ne, li wir kes heywa- 
nan rav nake û nahêlin jî kes bo 
nêçîrê here wir, li Qeredax û Şar- 
bajêr jî guh didin parastina xwe- 
zayê, lê li Barzan zêdetir.” 
Herwiha sipasiya xelkê Barzan 
dike û dibêje wê dema li wir 
maye zêde hevkariya wî kirin. 

Keda gerê 

Wêne û dîmenên di nava kom- 
putera wî de, derdixin ku Aram 
serkêşiyeke zêde kiriye ji bo bi- 
destxistina armancên xwe. Ser- 
ketina bi çiyayên asê û mabûna li 
Germiyan û Qendîlê ne hêsan bû. 
Aram di wan rêyan de rastî gelek 
serboriyan hat: "Gelek tişt hatin 
serê min. Ji çiyan ketime, çend 
caran maran bi min ve daye, dû- 
pişk, mêşhungiv, mîroyên cihê bi 
min ve dane. Ez mabûna xwe 
zêde dibînim û bi min ecêb e, lê 
her pêkut bûm li ser karê xwe û 
netirsiyam." Aram di wê bawe- 
riyê de ye ku kesek nîne weke wî 
li Kurdistanê bi kûrî giringî dabe 
xweza û heywanan. Her çiqasî 
pêxemberê kevin ê deverê, Zer- 


karibû weke berê stranan bêje. 
Jenîna gîtarê jî yeke ji zîrekiyên 
Aram, ku bi rêya têkiliyên wî ligel 
çend stranbêj û muzîkjenên nav- 
dar ên Silêmaniyê fêrî bûye. 
Aram hê jin neaniye: "Min mal 
pêk neaniye, rewşeke min ya 
wiha nebûye ku jinê bînim. Eger 
jina min hebûya min nedikarî bi 
vî rengî ligel xwezayê têkil bibim 
û li wan çiya û newalan bimînin. 
Pirê caran bi mehan mame li pey 
wênegirtina jiyana teyr û heywa- 
nan.” 

Xelkên Barzan û gerîlla xweza- 
parêzin 

Nêzîka 8 salên jiyanaiAram 
çiya çiya û dol dol bûye li pey eş- 
kerekirina jiyana ajel û heywa- 
nan li Kurdistanê, lewma rêya wî 
ketiye piraniya deverên germ û 
sar yên başûrê Kurdistanê. Li pi- 
raniya wan bi mehan maye, 
lewma bo wî hêsan e biryar bide 
xelkê kîjan navçeya Kurdistanê 
giringiyê didin xweza û hiştina 
ajelên navçeya xwe. Aram pesinê 
gerîllayên PKKê dide ku "zehf pa- 
rêzvaniya xwezaya Qendîlê ki- 


ew e ku bi wêne û dîme- 
nan çîrok amade kirine. Wî li ser 
jiyana beşek ji heywan û dar û 
gulên Kurdistanê jî kar kiriye, dî- 
tina ajelên degmen û tomarki- 
rina wan di pirtûkekê de ku bi 
niyet e di pêşerojê de belav bike. 
Herwiha kategorîzekirina mar û 
dûpişkan, çûk û ajelên kûvî xezî- 
neyeke baş ya nehêniyên ajelan 
li Kurdistanê ye ku Aram di dema 
karkirina xwe di çend salan de 
kom kirine. Aram dibêje: "Li Kur- 
distanê zêdeyî 40 texlîtên maran 
hene, yên herî biçûk mareke ku 
dirêjiya wî ji 25 cm derbas nabe. 
Dijwartirîn mar jî ku kujer be li 
navçeya Germiyan e. Wêne û dî- 
menên vîdyo yên piraniya maran 
li ba min hene. 11 corên çûkan li 
Kurdistanê hene, li ber çemên 
Dicle û Firatê li îraqê hejmara 
herî zêde ya çûkan heye." 

Piling li Kurdistanê nemane 

Aram qala wê yekê dike ku li 
Kurdistanê gelek heywan ji nav 
çûne û êdî nemane, weke fîlê gêj, 
mihên sor û piling. Bi baweriya 
Aram "şer û agirgirtin û ravkirin 
ligel guherînên seqa û xwezayê, 
sedemê neman û kêmbûna van 
heywanan in li başûrê Kurdis- 
tanê. Xelk û berpirs jî berpirs in 
ji têkdana xwezayê û kuştina ajel 
û heywanan.” 


deşt, berî peyda- 
bûna îslamê bi 12 sedsalan xelk 
han daye bo çandina daran û pa- 
rastina sirûştê. 


Dûrketinaji Kurdsat 

Tevahiya berhemên Aram heta 
niha tenê di kanala Kurdsat de, 
ku hevjîna Mam Celal, Hêro Xan, 
rêve dibe, hatine nîşandan. Lê 
belê niha Aram piştî dûrketina 
wî ji Kurdsat li ber dikaneke firo- 
tina CDyan rûniştiye. Berhemên 
Aram ku li ser jiyan û corên mar 
û çûkan li Kurdistanê li ser Kurd- 
sat hatin nîşandan, yekem berna- 
meyên bi vî rengî bûn ku di 
medyaya dîtî ya kurdî de hatine 
çêkirin. Derbarê dûrketina wî ji 
Kurdsat, Aram dibeje: "Destber- 
dana min ji kanala Kurdsat ji ber 
cudahîkirinê di navbera xelkê de 
bû. Ew dema ku li wir bûm 650 
hezar dînar her heyv didan min, 
min montaj û wênegirtin jî bi 
xwe dikir, lê rêz li karê min nedi- 
hat girtin. Bi bernameyê re 4 
salan mijûl bûm. Hero Xan zêde 
hevkariya min dikir, lê niha hikû- 
met dînarekî jî nade min.” 


"Min heywanên degmen li Kur- 
distanê dîtine" 


Ger û serkêşiyên Aram ne tenê 

Topbaranê 

avakirina 

xaniyan 

rawestand 


Rewa Ebdulla Hewlêr 


Q 

yên lîîkû 


aymqamê qezaya Pişder rage- 
hand topbarana îranê li pêş- 
berê projeyên xizmetguzarî 
yen HTkûmetê bo navçeyên sînorî bûye 
rêgir û got: "Ji ber topbarana îranê ji 
sedî lOOê projeyên avakirina xaniyan 
li gundên sînor sekinî." 

Ji ber berdewamiya topbarana îranê 
heya niha zêdeyî 1000 malbatan ji 
gundên sînorî yên ser bi qezaya 
Çoman, Pişder û nahiya Sîdekan ya qe- 
zaya Soran ji malên xwe çûne û di 
konan de dijîn. Ji ber zêdebûna topba- 
ranê di dema borî de nemaze li gun- 
dên sînorî yên weke Zêwke, Beste, 
Maredû, Surgile, Rezge, Şinawe, Sipî 
Gile, Serxan, Aliye Reş, Erkeya Jor û 
Jêrîn, bi tevahî vala bûne yan hejma- 
reke pir kêm ji xelkê li wan mane. 

Resûl Qadir Mîne, xelkê gundê Sure- 
gile, piştî topbarana îranê ligel mal- 
bata xwe ji gund bar kiriye û niha li 
nahiyeya Jarawe rûdine, dibêje: "Top- 
barana îranê tevahiya bernameya ji- 
yana me têk da, em dikin ji vegera li 
gundên xwe bêhêvî bibin." 

Piştî ku Hikûmeta Herêma Kurdis- 
tanê biryar da krediya avakirina xani- 
yan da gundiyan, gelek kesan bi 
mebesta avakirina xaniyan berê xwe 
dan gundan, lê îranê nehişt ev xweşiya 
gundiyên ser sînor heya serî here. 

Resûl Qadir dibêje piraniya gundi- 
yan lez dikir krediyan werbigirin daku 
xaniyên nû û baş ava bikin, lê ji ber 
topbarana îranê gundî nikarin li gun- 
dên xwe bijîn. 

Qaymqamê qezaya Çoman Ebdulwa- 
hid Giwanî ragehand, topbarana îranê 
ji bilî şewitandina daristan û çêrgeh û 
rez û baxan, ne aramî û netebatiyeke 
zêde jî di nava gundiyên navçeyên sî- 
norî de derxistiye, herwiha proseya 
avakirinê li gundên sînorî bi carekê 
sekinandine: "Berî topbaranê ji ber 
krediya avakirina xaniyan tevgereke 
pir baş ya avakirinê li gundan destpê- 
kiribû, bi corekî mirov serdana her 
gundekî bikira 5-10 xanî dihatin ava- 
kirin, lê vêga li gundên sînorî proseya 
avakirina xaniyan bi carekê rawesti- 
yaye." 

Xalid Reşo xelkê gundê Rezge ser bi 
Pişderê, yek ji wan gundiyan e ku îsal 
xwest sûdê ji krediya avakirina xani- 
yan werbigire û xaniyekî nû ava bike, 
lê topbaranê nehişt: "Topbarana îranê 
bernameya jiyana min têk da, xaniyên 
min nîv avakirî maye." 

Qaymqamê qezaya Pişder Hesen Eb- 
dulla daxuyand topbarana îranê ji sedî 
100 proseya avakirinê li navçeyên sî- 
norî yên Pişder û derdora wê sekinan- 
diye, niha ji dêvla avakirina gundan, 
careke din metirsiya wê yekê heye 
koça berovajî biqewime û gund vala 
bibin: "Topbaranê proje û bername- 
yên hikûmetê jî bo avakirina deverê 
rawestandiye." 

Hesen Ebdulla diyar kir ku îsal ber- 
nameya wan hebû rêyên gelek gundan 
çêbikin, lê ji ber topbaranê li deverên 
sînor bicihkirina projeyan sekiniye. 


Kemal Burkay: 

Herêma Kurdistanê dikare 
ji Tirkiyeyê||je bibe model 


S azûmankarê Partiya Sosyalîst 
a Kurdistanê (PSK) û kevnese- 
rokê wê Kemal Burkay, 31 sal 
şûnde dev ji jiyana sirgûnê ya 
li Swêdê berda û di 30ê tîr- 
mehê de vegeriya Tirldyeyê. Burkay li ba- 
lafirgeha Ataturkê ji aliyê Alîkarê Walî ve 
hate pêşwazîkirin. Wezîrê Çandê Ertugrul 
Gunay û Wezîrê Yekîtiya Ewropayê Ege- 
men Bagiş jî bi Burkay re hevdîtin pêk anîn. 
Ji ber vê yekê Kurdên alîgirê PKK/BDPê ve- 
gera Burkay bi hikûmeta AKPê ve girê dan. 

Lê digel ku Burkay qebûl dike ku banga 
hikûmetê ya ji bo vegera wî tesîrdar bûye 
jî, ew sedema esasî ya vegera xwe bi kamil- 
bûna demokratîkbûna Tirkiyeyê ve girê 
dide. Burkay li ser nakokiya digel ku par- 
tiya PSKê, ku ew avakarê wê ye, qedexe ye 
. jî, ew çawa dikare li Tirkiyeyê serbest bi- 
gere, wiha got: "Ez vî ji aliyekî ve jîxwezayî 
dibînim. Birêxistinbûna mirovan a îlegal ji 
mecbûriyetê pêk tê. Lê dem tê ew nêrîn û 
polîtîkayên qedexe ku hûn diparêzin, ser- 
best dibin." Burkay diyar kir ku pirsgirêka 
Kurd encax dikare bi modeleke federatîf 
çareser bibe û eşkera kir ku Herêma Kur- 
distanê (Başûrê Kurdistanê) û Kibris di- 
kare ji bo Tirkiyeyê bibe model. Burkay 
xwest ku Kurd di pêvajoya pêşîvekirinê de 
piştgiriyê bidin hikûmetê û têkoşîna demo- 
kratîk dikare ji têkoşîna çekdarî bandortir 
bibe. Burkay li Otela Neva Palas a li Enqe- 
reyê bersiva pirsên Rûdawê da. 

Piştî 31 salan hûn vegeriyan Tirkiyeyê. We 
Tirkiyeyek çawa dît, çi guherîn çêbûne? 

Hûn dizanin ez pêşî hatim Stenbolê, piş- 
tre bi rêya bejayî derbasî Enqereyê bûm. 
Tişta min ewil ferq kir, mezinbûna herdu 
bajaran bûn. Stenbol bi avahiyên pir bilind 
xemiliye, bajar jî pir bi rêk û pêk bûye. Ji 
ber civîn û hevdîtinan nikaribim zêde bige- 


rim jî. Ji ber bi rêya bejayî hatim Enqereyê, 
min ev cudahiyê di bajarên ku tê re derbas 
bûm de dît. Li gorî 31 sal berê, Tirkiye pir 
rnodern bûye, otobanan pir bala min ki- 
şand. Bîlhesa min qet Enqereyê nas nekir. 
Heta otêla min, tenê hin lewha naskirî 
hatin. Lê rojek piştre, çûm Akdereyê, min li 
wir xwîşka xwe dît. Min rêya wê derê nas 
kir. Min Xaçerêya Ziya Gokalp, fakûlteya 
tibê û fakûlteya hiqûqê nas kir. Wisa dixuye 
ku hin aliyên bajêr nû ne û bi qasî ku mirov 
nas neke bi pêş ketiye. Hin cîh jî, digel gu- 
herîne jî, mirov nas dike. 

Di warê demokratîkbûnê de te dîmeneke 
çawa dît? 

Helbet, ew jî aliyê siyasî yên guherînê 
ne. Ez neçar mabûm ji welatê xwe veqetim, 
hatibûm qedexekirin. Di vegerê de baş 
hatim pêşwazîkirin. Hikûmeta nû ji bo ve- 
gera min bang jî kir. Helbet tesîra vê yekê 
jî çêbû lê sedema esasî ya vegera min 
nermbûna li Tirkiyeyê ye. Ji ber vê yekê 
min plana hatina xwe kir û ez vegeriyam. 
Piştî demeke dirêj boykota medyayê ya li 


Polîtîkayên bi rik, bi hêrs û bi 
nerazîbûn, xizmeta çarese- 
riyê nake. Di tevgera kurd de, 
bar û peywireke mezin dikeve 
ser saziyên legal û bi taybetî 
jî BDP. Em li bendê ne ku BDP 
vê rola xwe bi cih bîne 


ser min rabû, min fikr û ramanên xwe di 
gelek rojname û televîzyonan de bi ser- 
bestî got. Her wiha gel jî û siyasetmedaran 
jî banga vegerê li min dikir. Di van şert û 
mercan de min biryara hatina xwe da. 
Jixwe neçar mabûm çûbûm. Lê ji ber cun- 
tayê vegera min dereng ket. Pêvajoyeke 
zordariyê dest pê kir. Ji ber vê yekê gelek 
kesên weke min nikarîn vegerin. 

Partiya we PSK, ltu hûn yek ji avakarên wê 
ne, hê jî qedexe ye. Lê hûn bi serbestî ve- 
geriyan, wezîran bi we re hevdîtin çêkir. 
Hûn vê nakokiyê çawa şîrove dikin? 

Ez vî tiştekî xwezayî dibînim. Birêxistin- 
bûna mirovan a bi awayê îlegal (derqa- 
nûnî) ji neçariyê ye. Lê dem tê, ew tişt û 
polîtîkayên ku hûn diparêzin, ên qedexe, 
serbest dibin. Bi ya min, li Tirkiyeyê jî ev 
tişt çêbû. Jixwe em ti caran neketin nava tê- 
koşîna çekdarî. Têkoşîna me ji serî heta 
niha bi awayekî aştiyane dom kir. Di demên 
dawî de êdî di warê birêxistinbûnê de aza- 
diyek heye. Gelek partiyên kurdan hatibûn 
girtin, di demên dawî de êdî nayên girtin. 
Mînak, digel ku di bernameya HAK-PARê 
de çareseriya federatîf heye jî, ji aliyê Dad- 
geha Makeqanûnê ve nehate girtin. BDP 
xweseriya demokratîk dixwaze. Her çiqas 
sîstem niha ne amade ye van daxwazan bi- 
bersivîne jî, çavên xwe ji van nîqaşan re 
digre. Ev jî tê vê wateyê ku guherîneke 
erênî heye. Her wiha di parlementoyê de 
grûbeke girîng a kurd a BDPê heye, şareda- 
riyên wan hene. Ev hemû tişt nîşaneyên gi- 
rîng ên guherînê ne. Lê ev hemû tişt têr 
nakin. Ez vegera xwe bi serê xwe tenê 
weke pîvanek nabînim. Hêj gelek kesên ku 
nikarin vegerin hene, di girtîgehan de 
gelek mirov hene. Ji bo demokratîkbûna 
Tirkiyeyê û ji bo ku Kurd bigihijin mafên 
xwe yên bingehîn, hêj gelek gavên ku divê 

Tahir Ebdulla: 

Garantî nîne llê îlonê li 


bên avêtin hene. Ev karê pêvajo- 
yekê ye. Ev pêvajo geh pêş de 
diçe geh paşde. Mixabin hê jî 
pevçûn didomin. Em dixwazin 
çek bêdeng bibin û hawirdora di- 
yalogê çêbibe. Em dixwazin çare- 
serî di atmosfereke aştiyane de 
pêk bê lê kesên vê yekê naxwazin 
jî hene. 

Yên naxwazin kî ne? 

Ji herdu aliyan jî yên ku naxwa- 
zin hene lê bi awayeke esasî ali- 
yên di nava dewletê de ku tim 
dixwazin pirsgirêka kurd bi rêya 
tundiyê çareser bikin, hene. Ev 
yek weke rêbaz ji xwe re hilbijar- 
tine. Ev alî ji çareseriya aştiyane, 
ji pêşîvekirina kurd, heta ji peyva 
kurd jî aciz dibin. Mîlîtarîzm li vî 
welatî pir hêzdar e. Bi pêşveçû- 
nên dawî re vê hêza xwe wenda 
kir lê hê jî li ber xwe dide. Ne 
tenê leşker, di aliyê sivîl de jî hêz 
û partiyên siyasî yên ku li dijî her 
cure gavên demokratîkbûnê der- 
dikevin, hene. Partiya sereke ya 
muxalefetê di vî warî de roleke 
erênî nelîst. Tabî her çiqas rola 
hikûmetê di nermbûna pêvajoya 
de hebe jî, gavên ku bavêjin bi 
sînor e. Ji ber vê yekê ji bo çare- 
seriyê, ji bo ku gavên wêrektir 
bên avêtin, divê hikûmet hem 
wêrektir û hem jî bi biryartir be. 
Hem jî divê muxalefet dev ji nê- 
rîna xwe ya statûkoparêz berde 
û piştgirî bide pêvajoya demo- 
kratîkbûnê. Her wiha divê tev- 
gera kurd jî polîtîkayeke baş 
bimeşîne. Polîtîkayên bi rik, bi 
hêrs û bi nerazîbûn, xizmeta ça- 
reseriyê nake. Di tevgera kurd de, 
bar û peywireke mezin dikeve 
ser saziyên legal û bi taybetî jî 
BDP. Em li bendê ne ku BDP vê 
rola xwe bi cih bîne. 

Divê BDP çi bike? 

Mînak di şûna ku parlemen- 
toyê boykot dike, bila tevli parle- 
mentoyê bibe û ji bo çêkirina 
makeqanûneke demokratîk û ra- 
kirina asteng û qanûnên dijde- 
mokratîk hewl bide. Lê piştî 
hilbijartinê BDPê 


Erê, Ocalan rêberê 
derdorekê ye, helbet 
divê pê re bê axaftin. 
Lê BDP jîgirîng e, 
çimkî partiyeke siyasî 
ye.BDP wekeparti- 
yeke legal dikare di 
çareseriyê de roleke 
girîng bilîze 


CHPê boykot kir, piştre jî pevçû- 
nên çekdarî qewimîn. Vê atmos- 
ferê pêvajo xiste nava krîzê û 
jehrî kir. Lê ger hatibana parle- 
mentoyê, helbet pirsgirêk di 
rojek de çareser nedibûn lê ji bo 
çareserkirina pirsgirêkan, ji bo 
zemîna diyalogê bi hêz bibe, di- 
karibûn rolek baş bilîstana. Hêvî 
dikim payîzê vê yekê bikin. Ba- 
weriya min ev e; helwesta gelê 
kurd a bi awayeke demokratîk, ji 
çekan girîngtir e. Em di serê 
destpêka sedsala 21ê de ne. Hem 
şert û mercên navxweyî û hem jî 
yên navneteweyî ji bo vê yekê pir 
guncaw in. Gelê kurd daxwazên 
xwe dikare bi rêyên demokratîk 
û aştiyane lê bi girseyî bîne 


Hûn asta ku pirsgirêka kurd ha- 
tiyê û pêşîvekirina kurd a hikû- 
metê çawa dinirxînin? Hikûmet 
di rojên pêş de wê bikaribe 
gavên wêrektir bavêje? 

Gavên ku hikûmetê berê avê- 
tin, dewam nekirin, pêvajo xi- 
timî. Lê hem di warê hikûmetê 
de û hem jî di warê Kurdan de, 
divê em xwe bêhêvî nekin. Em 
dixwazin hikûmet di dema nû de 
jî pêvajoya pêşîvekirinê zindî 
bike. Divê Kurd piştgiriya vê pê- 
vajoyê bikin, polîtîkayeke pozîtîf 
bimeşînin. Ji bo ku pêvajoya pê- 
şîvekirinê careke din dest pê bike 
û gavên jidiltir bên avêtin, divê 
piştgirî bide pêvajoyê. 

Hûn hevdîtina dewletê ya bi 
Ocalan re çawa dinirxînin? 
Ocalan dikare di pêvajoya 
çareserkirinê de roleke çawa 
bi cîh bîne? 

z nizanim hevdîtinên li 
Imraliyê ka ji aliyê hikûmetê 
ve yan dewletê ve tên kirin. Pi- 
ranî tê gotin dewlet van hevdî- 
tinan pêk tîne lê em van 
hevdîtinan erênî dibînin. Lê ev bi 
tena serê xwe, têr nake. Erê, Oca- 
lan rêberê derdorekê ye, hel- 
bet divê pê re bê 
axaftin. Lê BDP jî gi- 
rîng e, çimkî 
oartiyeke si- 
yasî ye. BDP 
weke par- 
t i y e k e 
legal di- 
kare di 
çarese- 
riyê de 
r o1e ke 
girîng 
b i lîz e. 


Çimkî grûba wê ya hilbijartî di 
parlementoyê de heye, şaredari- 
yên wê hene û piştgiriya girse- 
yeke girîng li piştê ye. 

Hûn ji bo çareseriya pirsgirêka 
kurd federasyonê pêşniyar 
dikin. Projeya "xweseriya demo- 
kratîk’’ a BDPê dikare çarese- 
riyê bîne? 

Min berê jî nivîsandibû, di ter- 
monolojiya siyasî de tiştekî bi 
navê xweseriya demokratîk tune 
ye. Tenê têgeheke bi navê xwe- 
serî heye, ew jî tirkiya otonomiyê 
ye. Ji ber vê yekê divê mirov an 
bêje xweserî yan jî bêje otonomî. 
Diyar e otonomî tiştekî çawa ye. 
Her çiqas li gorî welatan hin cu- 
dahiyên wê hebe jî, aliyên wê yên 
hevpar hene. Yan herêmî ye, navê 
wê xweseriya herêmî ye. Yan jî 
kulturî ye, navê wê xweseriya 
kulturî ye. Ger herêmî be, wê sî- 
norên wê jî hebin. Hevalên me 
yên BDPyî dibêjin sînorên wê 
tune ne lê di xweseriyê de sînor 
hene. Almanyaya federal bifiki- 
rin, 17 eyaletên wê hene, ev di 
nava xwe de weke otonom tên 
hesibandin. Parlementoyên wan 
hene, hikûmetên wan ên herêmî 
hene, alên wan ên herêmî hene lê 
di nava tevahiya Almanyayê de 
ne. Hem hikûmeta eyaletê û hem 
jî hikûmeta federal heye. Di têki- 
liyên derve de, Wezîrê Karê 
Derve van temsîl dike. Li Alman- 
yayê wisa ye, li welatên din jî bi 
awayeke cuda dimeşe. Naveroka 
xweseriya ku BDP pêşniyar ki- 
riye, hêj ne zelal e, şîlo ye. Dibe 
ku di rojên pêş de ew bibêjin û 
em jî fêm bikin. 

Kurd li îraqê bûn xwedî statû- 
yeke federal. Modela Başûr ji bo 
Bakur jî dikare bibe model? 

Çima nebe? Hem ne dûr e, nê- 
zike jî. îraq bi vê perçe nebû. 
Kurd li herêma xwe xweser in lê 
di heman demê de rêveberiyeke 
federal heye, wekhevî heye. Pişt- 
giriya Kurdan ji bo yekparebûna 
îraqê mîsogerî ye. Ew dibe, mî- 
naka Kibrisê ku ji bo çareserki- 
rina pirsgirêka tirk pêşniyaran 
dikin, dikare bibe model. Li wir 
200 hezar Tirk hene, li vir 10 
milyon Kurd hene. Çareseriya li 
Başûr dikare ji bo Bakur bibe 
model. Hem bi vî awayî Tirkiye jî 
perçe nabe. Lê ji bo vê yekê divê 
pêşdarazî ji holê rabin. Ji ber ku 
li Tirkiyeyê Kurd tim tune tên he- 
sibandin, pêşniyarên wiha ji aliyê 
raya giştî ve zêde nayên fêmkirin. 
Ev pêşniyar rastê nerazîbûnê tên. 
Lê di nava demê de, wê raya giştî 
jî hîn bibe, rastî çi be, wê ew 
çêbe. Ger herdu gel wê bi hev re 
bijîn, divê em çareseriyeke fede- 
ratîf bibînin. 

Hûn ê ji vir û şûnde li Tirkiyeyê 
çi bikin, planên we yên ji bo pê- 
şerojê çi ne? 

Projeyên pir zelal, berbiçav 
tune ne. Min li derveyî welat çi 
dikir, ez ê li vir jî wê bikim. Ez ê 
nêrîna xwe bînim zimên. Ez ê di 
nava mirovên xwe de bim, lê pê- 
şeroj wê bi xwe re çi bîne, em ê 
wê jî bibînin. 

Hevpeyvîn: Firat Baran 


Rêveberê Firokexaneya Silêmaniyê, Tahir Ebdulla 


R êveberê firokexaneya nav- 
dewletî ya Silêmaniyê Tahir 
Ebdulla di hevpeyvînekê de ligel 
Rûdawê ragehand ti garantiyek 
tune karesateke weke ya llê 
îlonê ya Amerîka bi riya firokeyê 
li Kurdistanê neqewime, "lê em 
bi hurdekarî zêde çavdêriyê 
dikin." 

Rûdaw: Niha firokexaneya Silê- 
maniyê heya çiqasî ji standar- 
dên navdewletî dûr e? 

Tahir Ebdulla: Firokexaneya 
Silêmaniyê li gor standardên sa- 
ziya şaristaniya navdewletî kar 
dike û pîvanên wê li gor sîstema 
xizmetguzariyên saziya Aayata, 
ku saziyeke navdewletî ya karû- 
barên pîlotî û tûrîzimê ye. 

Pêwendiyên we ligel firokexa- 
neya Hewlêrê çawa ne? 

Têkiliyên me hene, lê firokexa- 
neya Hewlêrê ji ber ku li paytextê 
ye û zêdetir bûye cihê guhdanê, 
ji ya me baştir û mezintir e. 

Piraniya bazirgan û berpirsên 
Silêmaniyê ji firokexaneya Hew- 
lêrê sefer dikin, ev ji ber corên 
xizmetguzariyê ye? 

Hewlêr paytext e û baregehên 
hikûmet û parlamenê li wir in û 
piraniya balyozxaneyên welatan 
li wir in. Hinek rojan 12 firoke li 
vir vedinişin û difirin. 

Geştên firokexaneya Silêmaniyê 
ligel çi welatekî zêdetir in? 

Heftane 8 geştên me bo Tirki- 
yeyê hene, dûre Dubey, xelk zehf 
diçin Emman û Beyrûtê jî. Hêleka 
me heye bo îranê heftane 4 geş- 
tên wê hene, lê geştên Sûriyê û 
Qahîr pir kêm in. 

Çend karmendên we yên biyanî 
hene? 

Yek ji şanaziyên me yên mezin 
ew e tevahiya karmendên me 
Kurd in tenê kesekî Ereb heye, 
ew jî Îraqî ye û weke şêwirmend 
li vir e. Pêşî hejmarek karmen- 
dên me yên Kurd hebûn ne pis- 
por bûn, wê demê me çû hinek 


karmendên Bexdayî anîn lê di 
demeke kurt de me karî pişta 
xwe bi karmendên xwe girêbi- 
din. Li gor raporên fermî, astê fi- 
rokexaneya Silêmaniyê ji astê 
firokexaneyên din yên îraqê pir 
baştir e. 

Niha etîkêta xelkê di geştkirinê 
bi firokeyê de di çi astekê de ye? 

Em di warê firokevanî û geşta fi- 
rokeyê de nû ne, xelkê me herdem 
ji firokeyan tirsiyaye, me herdem 
bi rêyên qaçax sefer kiriye, lewma 
ger hevwelatî ne pispor bin jî ii 
cem me asayî ye. Hêdî hêdî xelk fêr 
dibin. 

Li Amerîka di teqînên llê îlonê 
de firokexaneyeke welat hat bi- 
karanîn, rêbazên êminiyê yên 
we garantiya ne qewimîna bûye- 
rên bi wî awayî dikin? 

Welatekî weke Herêma Kur- 
distanê ku heya niha li jêr hevkê- 
şeyên siyasî yên îraq û navçê ye 
û aramî li deverê ne garantî ye, 
nexêr. Lê em weke karmend pir 
bi hûrî hişyar in, em hêvîdar in 
bûyerên bi vî rengî çênebin, lê 
nabe em bêjin ku wê çênebin. 

Du caran bûyerên ketina firoke- 
yan li Silêmaniyê çêbûye, ji ber 
çi herdu jî li Silêmaniyê ketin? 

Eger em berê xwe bidin îstatîstî- 
kên cîhanê, ev heye: ji sedî 70ê xe- 
letiya mirovan e. Ew bûyera ku di 4ê 
Sibata sala borî de qewimî, firoke di 
dema xwe de nefiriyabû, ti pêwen- 
diya wê bi firokexaneyê nebû. 
Herdu sandoqên reş ji me re hatin 
û hemû gotinên nava firokeyê 
tomar kirine û derketiye ku tenê kê- 
şeyeke teknîkî di nava firokeyê de 
hebû. Firokeya din di sala 2002yê 
de li çiyayê Kewesipî hate xwar, ew 
firoke ji Azerbeycanê hatibû, hinek 
bazirgan tê de bûn, xwest li Silêma- 
niyê dakeve, heya nîv saetê ji nişka 
ve pêwendî nema û piştre nûçeya 
ketina wê belav bû. 

Hevpeyvîna: 

Newzad Mehmûd 
Saman Beşaretî 


Wêne: Rûdaw 

Tava Heyvê 


LiWanê 



Hekîm Sefkan 


Y an ez ber bi bayê hinekan ketim, yan jî min xwe 
qure kir, di balefirê de min biryar da ku ez ê wek 
hunermendekî herim bernameya xwe û bêm, xwe tevlî 
siyasetê nekim. Wek mêvanekî kurd û hew... Lê buye- 
ran, danûstandinên di nava milet de, karkerên xawrin- 
geh û otelan, polîsên bi yelekên reş, serê wan girtî, 
destek wan bi jop, yek bi cama parastinê, sivîlên dest 
bi bêtêl û awirên wan ên tije kîn. Zarokên ku zimanê 
xwe ji wan re derdixistin. Li hêlekê gol û girav, li hêla 
din çiya ku di rûyê bajêr de li ser "çi bextewar e kî bêje 
tirk im" hatibû nivisandin û gelek tiştên din, mirov ji 
sed biryarên di balefir û rûniştina pişt masa de vedige- 
rînin. Tu kî yî li Wanê bêjî ez tevlî siyasetê nabim? Wê 
demê cihê te li wir tune ye, li wir du hêl hene, yan tu 
kurd î, yan jî tu dijî kurdan î. Tu li kîjan hêlê bî jî tu wê 
xwe di nava siyasetê de bibînî, bixwazî nexwazî. 

Li xwaringehê, garsonê ku servisê dike, pêşî wêne- 
yek bi me re girt, pişt re pirseke balkêş kir: "Gelo wê 
çima Kemal Burkay vegere Tirkiyeyê?” Wek herkesî ew 
jî dixwaze vegere welatê xwe, karekî ku dewletê bitir- 
sîne nekiriye, tenê siyaset kiriye, siyaset jî mafê her- 
kesî ye. Bi tedbîr min nêrîna xwe kin jê re got. Tiştê ku 
wî li min zêde kir pir bû, lê tiştê ku bala min kişand ew 
bû ku li ber rewşa Burkay diket. "Tu zanî AKP pir sînsî 
ye, li hemberî tevgerê têk çûye, icar dixwaze gavan ba- 
vêje, lê ne bi tevgerê re, loma ji xwe re li hinekan di- 
gere ku wan wek nûnerê kurdan nîşan bide, hinek 
ceribandin lê bi ser neket, niha jî dixwazin wî bi kar 
bînin...” 

Eger ez bêjim ez neketim bin bandora wî, ez ê dere- 
wan bikim... 

Li salona taştê, ku li Wanê taştê pir bi nav û deng e, 
bi çend nûçevanan re, me taştê dixwar, ya rast me li 
ser rojnamegeriya paparazzi, ku min ew mijar veki- 
ribû, diaxivîn, gotin hat ser ajansên nûçeyan, lê herkes 
di heman fikrê de bû ku nûçeyên wan, heya ku tên çap- 
kirin, pir meqes dibin, gelek caran jî bi navê xeyalî nû- 
çeyên li gorî dilê "Cemaatan" ku li Wanê cemaat ji 
otêlan bêhtir in, tên weşandin... Gotina Cemaat, xwe- 
diyê salonê jî tevlî me kir: “Ku ne ji Guien be, AKP ni- 
kare dengekî bistîne, hemû jê re dixebitin, lê disa jî bi 
me nikare..." 

Piştî ku polîsan teknîker û teknîka me xistin bin 
çavan, tiştê li bendê qewimî û ciwan ketin kolanan û 
şer dest pê kir, li ber pencerya Cafee, li qata 3. ku xwe- 
diya wê ez "revandim" ta ku nekivim nav meseleyê, li 
kolanê dinêrim, rasta derî li hêla din a kolanê 8-10 nû- 
çevan sekinîne. Bala min kişand, mesele çî ye, em bi te- 
lefonê fêrbûn ku 3 zarokan durişme avêtine û ketine 
xwaringehê ku ii qatê yekê di bin me de bû, polîs li 
devê derî li benda wan in ta ku derkevin wan bigrin, 
nikarin êrîş bikin ji ber ku îzna wan tune. Piştî niv saa- 
tekê hemû nûçegihan hatin Caffee, yekî ji wan got; 

"Yên fermî çûn sivîl mane." Hîn me dest bi axaftinê ne- 
kirbû sivîl ketin hundir, lê tenê bi awirên tije kîn nêrîn 
û çûn. Li wir ez fêrî tiştekî balkêş bûm. Xwediya Caffee 
ji bajoroka Bahçesaray bû, min pirsa Gulşena AKPiî kir, 
got "Ew Beg in, em Kurmanc in.” Çawa yanî? 
îe re wiha dibêjin..." 

Dêmekî ji destpêkê de ew xwe kurmanc nabînin, 
yanî xwe ji milet nabînin. Kurmanc yanî kêm, yanî 
kole, yanî feqîr û nezan... 

Erê Gulşen wekîl e, bavê wê serokê şaredariyê ye, bi- 
rayê wê jî midûrê perwerdeya bajarok e... Ev e hêza 
AKPê. 

Di nav ewqas xirecira netewî û lîstikên genî de, kîjan 
bixwebawer heye û tevlî siyasetê nebe! 

Li Wanê, min huner da hêlekê, min ji ber xwe şerm- 
kir. 



Evîna Başûrê Kurdistanê di dilê Evînê de ava bûye 

Evîn Beyaz stîleka îspanî bikartîne 


S tîla nû ya Evîn Beyazê wisa 
kir ku ew ji aliyê xelkê Kur- 
distanê ve gelekî bê nas- 
kirin. Evîn bi şêweyekê 
semayê stranên xwe di- 
bêje û baldariyê dide 
berhemên xwe. 

Evîn ku niha li bajarê Stenbolê 
bi hevjînê xwe re dijî, hizra wê yekê 
dike ku berhemeke nû çêbike da ku tiş- 
tekî dubarekirî di berhema wê ya da- 
hatû de nebe. 

Rûdaw: Tu hest dikî ku piştî strana 
"Şirînê" xelkê Başûrê Kurdistanê jî ji 
te hez kirine? 

Evîn: Belê min hest bi wê evînê kiriye, 
herwiha min jî dilê xwe daye xelkê Ba- 
şûrê Kurdistanê, ez hest dikim ku ew li 
himberê min gelekî rûxweş in. 

Derfet çênebûye ku tu serdana Ba- 
şûrê Kurdistanê bikî? 

Ez gelekî dixwazim bêm Kurdistanê û 
ez ê di dahatûyekî nêzîk de wê serdanê 
pêk bînim. 

Di strana "Şirînê" de te stîleke îspanî 
bikaraniye, gelo heza te ji wê stîlê 
heye yan tesaduf wisa çêbû? 

Ew strana hunermendê mezin Mihe- 
med Şêxo ye û dema cara pêşî min ew 
bihîst, stîleka îspanî hat bîra min bo 
zîndîkirina wê stranê, loma beriya to- 
markirinê min test kir û dema min dît 
ku gelekî xweş çêbûye, ji nûve min to- 
markir û paşî min klîba wê jî kişand. 
Piştre min dît ku dengdaneke baş di 
nava xelkê de peyda kir bi taybet li Ba- 
şûrê Kurdistanê. 

Niha kareki teyê nû heye? 

Belê karekî nû li ber destê min heye û 
ez pê ve mijûl im. 

Tu niha hunera strana kurdî çawa 
dibînî? 

Strana kurdî bi giştî niha di astekî bi- 
lind de ye û ez çaverê dikim ku berbi 
astekî baştir jî biçe. 


Tu guhdariya stranbêjên 
kurd dikî? 

Ez guhdariya stranan 
nakim bo derbaski- 
rina demê, ez her- 
wiha temaşê stîla 
wê û guhdariya 
teksta stranê dikim 
ku bandoreke 
zêde heye. 

Tu di wê baweriyê 
de yî ku hebûna ka- 
nalên televizyonê 
yên hunerî, xizmeta 
hunera kurdî dikin? 
Hunera kurdî herî 
zêde bi rêya ek- 
ranên televiz- 
yonan 
digihîje 
dinya derve, 
xelk nas dike û 
herwiha pêş 
dikeve. Loma 
ez di wê ba- 
weriyê de 
me ew 
kanal di 
sûda hu- 
nera kurdî 
de ne û 
çend zêde- 
tir bin 
ewqas 
bêtir sûdê 
digihînin 
hunera 
kurdî. 




Hevpeyvîn: 

Karzan 

Heyder 

Derbarê mirina dayikan a di dema zarokbûyînê de 

Herêma Kurdistanê ji Amerîka 
û Fransa baştir e 


Rewa Ebdulla 


i Herêma 
Kurdistanê 
her sal bi 
dehan jin di 
dema zarok- 
bûyînê de jiyana xwe ji dest 
didin, lê di wê derbarê de li 
Wezareta Tendirustî heta 
niha amareke rast tune. 

Li gor amarên qeydkiri- 
yên pênc salên borî yên 
Wezareta Tendirustî ya He- 
rêma Kurdistanê, ji 646 
hezar û 407 haletên zarok- 
bûyînê, tenê 68 mirinên da- 
yikan hatine tomarkirin. 
Ango ji sed hezar dayikan 
tenê 10.5 dayik di dema za- 
rokbûyînê de mirine. Li gor 
van amaran jî Herêma Kur- 
distanê di warê pêşkêşki- 
rina xizmetkariyan ji 
dayikên ducanî re û paras- 
tina jiyana wan de, li pêşiya 
welatên pêşketiyên weke 
Fransa, Amerîka, Tirkiye, 
Misr û îranê ye. Ji ber ku li 
gor pîvana WHO ku di sala 
2003ê de encamdaye, teva- 
hiya mirina dayikan li wela- 
tên pêşketî ji her sedhezar 
dayikan 20 mirine, li wela- 
tên paşketî jî ji her sed 
hezar dayikan 440 di dema 
zarokbûyînê de mirine. 

"Em ne li pêşiya welatên 
pêşketî ne" 

Rêvebira Nexweşxaneya 
Zarokbûyîn û Jinan li Hew- 
lêrê, Dr. Sebriye Xidir bawer 
nake ku Herêma Kurdis- 
tanê di warê xizmetkarî û 
çavdêrîkirina dayikan de li 


Li Herêma Kurdis- 
tanê di 646 hezar û 
407 haletên zarok- 
bîyînê de, tenê 68 
dayikmirine 


pêşiya welatên pêşketî ye: 
"Aletên me ji yên welatên 
pêşketî ne baştir in, ji bilî 
ku jinên ducan li welatên 
pêşketî bi şêweyekî berde- 
wam ji aliyê pizîşkên tay- 
betî tên çavdêrîkirin, jinên 
wan jî têgihiştîne, girêdayî 
talîmatên pizîşkane û gelek 
zarokan jî çênakin." 

Li gor amarên Wezareta 
Tendirustî, li Herêma Kur- 
distanê sala par 11 dayikên 
ku di dema zarokbûyînê de 
mirine, hatine qeydkirin. Ev 
amar jî ne wekheve digel 
wê hejmara ku li beşa çav- 
dêriya dayik û zarokan li 
Parêzgeha Hewlêrê dest 
(Rûdaw) ketiye, ji ber ku li 
bajarê Hewlêrê sala borî 4 
dayik mirine û li Silêmaniyê 
jî mirina bêtirî 11 dayikan 
hatiye qeydkirin. 

"Amarên Wezareta Tendi- 
rustî ne rast in" 


Berpirsa Beşa Çavdêruya 
Dayik û Zarokan, Dr. Bêrî- 
van Ednan got ew amarên 
ku li Fermangehên Tendi- 
rustî û Wezareta Tendirustî 
hene, tenê yên wan jinan in 
ku li derveyî nexweşxane- 
yan jiyana xwe ji dest dane, 
wê herwiha got: "Ew amar 
rêjeya rast a mirina dayikan 
di dema zarokbûyînê de 
nîşan nade, ji ber ku her sal 
i dehan jin li ber destê da- 
pîrkan zarok dibin û di 
nirin û di amarên giştî de 
nayên qeydkirin." 


edemên sereke yên mi- 
rina dayikan 


Li gor raporên Rêxistina 
Tendirustî ya Navnetewî 
(WHO), li cîhanê sedemên 
serekeyên mirina dayikan 
di dema zarokbûyînê de ev 
in; xwînherikîna piştî za- 
rokbûnê, bilindbûna goşara 
xwînê, domkirina dema za- 
rokbûyînê, jehrîbûna 
xwînê, bandora nexweşiyên 
domdirêj, li welatên hejar jî 
herwiha kêm xwînî, bêse- 
rûberiya xwarinê û nexwe- 
şiya Melariyayê jî sedem in. 

Pispora nexweşiyên jinan 
û zarokbûyînê li nexweşxa- 
neya jidayikbûna zarokan a 
Hewlêrê, Dr. Huda Ehmed, 
got ku li Kurdistanê heri- 
kîna xwînê, bilindbûna go- 
şara xwînê, jehrîbûna 
xwînê bi mîkroban sede- 
mên here sereke yên mi- 
rina dayikan in di dema 


zarokbûyînê de. Wê her- 
wiha got: "Bêtiriya mirinên 
li Kurdistanê pêktên ji en- 
cama nehişyariya malbat û 
dayikan e, ji ber ku heta 
niha beşeke mezin a jinan 
di dema zarokbûyînê de 
berê xwe didin ber dapîr- 
kan, tenê dema xwîna wan 
diherike û azarên wan zêde 
dibin ji nûve serlêdana nex- 
weşxaneyan dikin, wê 
demê jî çareserî zehmet 
dibe." 

Pizîşkên pisporên jida- 
yikbûna zarokan hişdarî 
didin ku dayikê eger nex- 
weşiyên wek şekir, dil, gur- 
çik, ciger, goşara xwînê pê 
re hebe, yan zarokên wê 
cêwî bin yan zarokê di zikê 
wê de gelekî mezin be, wê 
demê nabe ew dayik bi ti 
awayekî li derveyî nexweş- 
xaneyê zarok bîne. Ji ber ku 
van rewşan pêwîstî bi çav- 
dêriyeke hûr a pizîşkî heye 
û hin caran jî pêwîstî bi 
operasonê dibe. 


www. 

rudaw.eu 

Her roj, 24 saetan 
mijar û hejmarên 
berê yên Çapa 
Ewrûpa ya 
Rûdawê 
bixwîne. 

Bitikîn! 


Taman Şakir 


E v nav mimkûne bo hizirkirina me hinekî xerîb be, 
herwiha dibe ku behskirina wê jî ii hin navendan 
hêleke sor be, lê niha di realîteya îroyîn a Kurdistanê 
de heye. Hin kes vê weke nexweşî dibînin, hin jî navê 
diyardeyê (fenomen) lê dikin û hin jî dibêjin hêşta 
nebûye diyarde. Tiştê seyr ew e ku hizra sedem û be- 
lavbûna vê bazarê li Kurdistanê nayê kirin, herwiha 
gelek bi kêmî behsa laşkir (kesê ku pare dide bo kir- 
yara seksî) tê kirin. Helbet ku laşkir nebe, wê laşfiroş 
çi bik? Ango dirustir e em bêjin laşkir û laşfiroş Ii 
Kurdistanê zêde bûye. Jin jî bûne qurbaniyên vî karî 
û zilam jî tenê pare didin. 

Xirabtirîn nexweşiya ku dikeve nava civakê, nex- 
weşiya kirîn û firotina seksî ye. Li bêtiriya welatên 
Ewropa mirov azad e, lê cîhên taybetî yên wan kesan 
hene û di bin kontrola Wezareta Tendirustî û polîsan 
de ne. Ji ber hikûmetên wan welatan dizanin ku ew 
nikarin rê li wê diyardeyê bigirin, loma yasayek jê re 
danîne da ku hevwelatiyên xwe ji nexweşiyan bipa- 
rêzin. Lê li Kurdistanê her tişt bi dizî tê kirin û mim- 
kûne encama wê jî trajediyek be. 

Em di serdemekê de dijîn ku pare bûye xema sereke 
ya xelkê, hin kes amade ne ji bo bidestanîna pare bi 
ser laşeyên miriyan de bimeşin, urf û adetekî nû ketiye 
cîhê urf û adetên kevin. Li Kurdistanê hejarî û nebûna 
dadperweriya civakî sedemeke belavbûna laşfiroşiyê 
ye, herwiha hebûna pare di destên çîneke civakê de 
ku dikarin pareyên baş û jî bo pêkanîna xwestekên 
xwe dabîn bikin. Rojname û kovar tenê behsa hebûna 
malên laşfiroşiyê di nava bajaran de dikin, lê behsa wê 
yekê nakin ka kî ne laşî dikirin û di heman demê de 
parêzvaniya wan malan jî dikin. Li bêtiriya welatan 
kesên ku bi rastî dûvçûna van nexweşiyan dikin, li da- 
wiyê digihîjin encamekê ku bêtiriya çîn û tebeqên ci- 
vakê ketine nava wan toran, ev jî durûtiya kesan 
derdixe derbarê tevgera digel pirsgirêkên civakê û 
tevliheviya pêkhateyên wê. Civakên îslamî ji ber ku ni- 
karin jiyaneke tendirust bo nifşan misoger bikin, her 
ji zaroktiyê ji ber qedexekirina hemû corên têkiliyên 
hevaltiya navbera regezan û ji hev cudakirina wan di 
qutabxane û warên din ên j iyanê de, jin ji aliyê zilaman 
tenê weke aleteke seksê tê dîtin, lê ne mîna heval û 
alîkar, herwiha hest bi rola wê ya di jiyanê de jî nakin. 
Ew çepdayîna seksî jî li her cîhê ku derfeta xwe bibîne, 
diteqe. Loma bêtiriya welatên erebî yên îslamî bûne 
bingehên laşkir û laşfiroşan. 

Wan corên zewacên nû dahênane, bi navê Mutee, 
Misyar, Misyad, Sîxe... ku ew jî coreke laşfiroşiya 
fermî ne. Di heman demê de serpoşek jî bi serda da- 
dane. Mezintirîn pirsgirêka kesên wan civakan jî, ne- 
bûna azadiyê ye. Hin nivîskarên îslamî jî hene ku 
îtirafê bi wê yekê dikin ku navend û partiyên îslamî 
gelekî paşketî ne di mesela pêşkêşkirina çareseriyan 
bo van nexweşiyên civakî, hin ji wan jî bi hênceta eyb 
û heramiyê qet behsa seksê û jinan jî nakin, mîna ku 
tiştekî gelekî bê zirav be. Yan jî herî baş li kêleka rex- 
neyan ku li xwe digirin, rexneya wê yekê jî digirin ku 
ne tiştekî rast bû ku pirjinî Ii Kurdistanê sînordar 
bibe, ji ber ku pirjinî çareseriyeke îslamî ye. 

Eger wisa dom bike, mimkûne Herêma Kurdistanê 
di siberojê de bibe welatê nexweşiyên AIDSê ku li gor 
statîstîkên Wezareta Tendirustî niha 15 kes pê ke- 
tine, herwiha 4 jî mirine, nemaze ku rêjeya nexweşên 
wê li nav cîrana me, îraqê bi radeyekî ecêb berbi bi- 
Iindbûnê diçe. Dijminan jî herwiha çavê xwe berdane 
vir, loma dibe ku beşeke wan jinan ji aliyê wan hati- 
bin şandin, yan bi kêmanî li xweşa wan welatan tê ku 
ew jin tên Kurdistanê. Loma baştirîn e ku Parlemena 
Kurdistanê cesaretê bide xwe û vê bazarê bi yasa- 
yekê organîze bike, ji bo tendirustiya hemûyan. 


Laşfiroş 
û laşkir 

Dr. Serbest Nebî 



riye u nekariye li wan 
mikur bê, piraniya caran jî 
di redkirina xwestek û 
daxwazên Kurdan de 
tundtir bûye, bi vê rewşê 
dikare pêşbîniya wê yekê 
bikin ku bi çêbûna vê gu- 
herînê Kurd wê bikevin 
rewşeke baştir? Ew kîjan 
hêza siyasî û kîjan bloka 
dîrokî ye ku jê tê çaverêki- 
rin bibe xwediyê projeya 
guherînê li Sûriyê? Li ser 
astê daxwazên Kurdan em 
dikarin çi jê çaverê bikin? 
Kî ye ewê bandora xwe ya 
siyasî û îdeolojî li ser ko- 
lana Sûriyê sepandiye û 
hişyariya welatiyên Sûriyê 
dagîr kiriye? Gelo kultûra 
niha yê civaka erebî li Sû- 
riyê bi wî rengî ye ku pira- 
lîbûn û cudabûnê binase? 
Pêşeroja sekûlerîzm û 
çanda wê li Sûriyê çi dibe? 
Gelo bê sekûlerîzm dikare 
dewleteke demokratîk bê 
damezrandin? Kurdên Sû- 
riyê dikarin di bin sîbera 
dewleteke ne sekûler de 
bijîn bê ku careke din bin- 
pêkirin û cudakarî li dijî 


Kurdên Sûriyê di- 
karindi binsîbera 
dewletekenese- 
kûlerdebijînbê 
kucarekedin bin- 
pêkirin û cudakarî 
lidijîwan neyê 
kirin? 


wan neyê kirin? 

Guherîn li Sûriyê bûye 
tiştekî rastî, weke rêçika 
geşbûna bizava nerazî- 


bune di nava kolana Su- 
riyê de jî nîşan dide, ra- 
westgeha neçarî ya dawî 
ya rêjîma binpêker her- 
dem guherîn e. Ev guherîn 
jî nemaze derbarê gelê 
kurd niha ji her demeke 
borî nêzîktir e, lewma pê- 
wîst e li ser ku bi hemû 
hişyariya xwe ser bi vê 
rastiya guherînê be û bi 
hemû şiyana xwe tevî di- 
yarkirina çarenivîsa xwe 
bibe û nabe Kurd bi xem- 
sarî li bûyerên derdora 
xwe temaşe bikin. Di vê 
helwêstê de hişyarî û çav- 
beliyê zêde pêwîst in daku 
di diyarkirina çarenivîsa 
xwe de şikestineke din 
tomar nekin. 

Vêga kêşeya serekî li 
pêşber xelkê Sûriyê ku di 
vê qonaxa guherînê de 
xwe weke rikberiyeke dî- 
rokî û siyasî nîşan dide, ji 
çawaniya guhastinê bo 
dewleteke demokratîk û 
moderin û piştrast bi 
prensîba wekheviya siyasî 
di navbera welatiyên wê 
de, pêk tê. Ev gav, berî her- 


tişti, pediviya we bi cuda- 
kirina siyasî û civakî ya 
dewletê ye ji gruba etnîkî 
û hilweşandina wîsayeta 
'partiya tik û tenê' û ser- 
destiya wê li ser dezgeha 
îdeolojî û îdarî ya dewletê. 

Kêşeya serekî ya Kurdên 
Sûriyê vêga ligel mîrata si- 
yasî û civakî ya rêjîmê ye. 
Mîrata kolekirin û şewi- 
handin û nehiştin û Ereb- 
kirina Kurdan û 
erdnîgariya wan ku divê 
ligel nemana rêjîmê ew jî 
nemînin. Jixwe ev e ew pî- 
vana ku divê her rêjîmeke 
alternatîf û çaverêkirî hê- 
jatiya demokrasîbûn û re- 
watiya xwe li ser îspat 
bike. Tiştê ku bo me cew- 
herîye û bo pêşeroja doza 
me girîng e, berî hertiştî 
ragehandina şoreşê li dijî 
paşmaka rêjîma şoven e. 

Dixuye ku meseleya 'gu- 
herîna bo guherînê' tiştekî 
bêhûde be, çimkî armanca 
dawî ku dibe behane bo 
guherînê ji prensîba xwe 
tê der, ew jî rizgarbûn e ji 
binpêkirina siyasî-şoven û 


paşmaka we u damezran- 
dina sîstemeke demokra- 
tîk ya piralî ye ku li ser 
wekheviya di navbera we- 
latiyan de bê avakirin û 
cudabûna wan garantî 
bike. 

Ev wekheviya daxwaz- 
kirî ne tenê bo daxwazên 
paşerojê ye daku mafên 
rewa yên Kurdan garantî 
bike, lê divê li ser rabirdû 
jî bê bicihkirin, ew jî bi 
rêya hilgirtin û nehiştina 
paşmakên çewisandina 
netewî ku di hundirê bi 
deh salên siyasetên Baasê 
de komî serhev bûye. 
Lewra dixuyê karekî pir 
pêwîst be meseleya paqij- 
kirina dewleta paşerojê ya 
Sûriyê ji rabuhuriya wê ya 
tije binpêkirin û şoven û 
rizgarkirina wê ji wê paş- 
makê bi rêya meşandina 
hejmarek rêbazên siyasî û 
yasayî û sembolîk jî daku 
bibe dewleta tevahiya we- 
latiyên xwe û bi vî rengî jî 
îspat dibe ku serbixwe ye 
û ji her nîşaneke îdeolojîk 
û şoven paqij e. 



Şerê bi wekalet li Kurdistanê 


David Romano 



ewşa niha ya 
Kurdan li Sû- 
riyê di bin sî- 
bera 

serkutkirina 
Baasê de, ji her rewşekê 
xerabtir e û xerabiya wê 
qet negihaye vê astê, ev 
rastiyek e, lê garantiya wê 
çî ye ku ew alternatîvê bi- 
rêve ye baştir dibe? Gelo 
bê hinceteke mantiqî divê 
ji bo her guherînekê geş- 
bîn bim? Gelo şert e berbi 
rewşeke baştir ve her gu- 
herînek pêwîst be? Gelo 
ew guherîna çaverêkirî 
derheqê berjewendiya ne- 
teweyî ya Kurdan guherî- 
neke rasteqîne ye yan dîsa 
tiştekî serve ye? Ji ber çi 
divê ez tahamûla azar û 
bextreşiya nîv sedsala din 
ji koletiya neteweyî bikim 
û çaverê bim bo guherînê 
heya ku derfeteke din ya 
dîrokî bidest min bikeve? 

Jîngeha kultûrî û civakî 
û siyasî ku îro vê redkirina 
tund ya serkutkirinê lixwe 
digire, qet rojekê ji rojan 
mafên Kurdan fahm neki- 


C areke din, hêzên mezin yên 
cuda, şerên xwe bi wekalet li 
Kurdistanê dikin. Berî du hezar 
salan gava dewletên Yûnanî û 
Farsî ketin himber hev, Kurdistan 
kirin qada gelek ji wan şeran. Bi 
sed salan, Osmanî û Sefewiyan li 
ser wan çiyayan şer dikirin. Piştî 
damezirandina îraqê jî, sîxurên 
Brîtanya û Tirkiyeyê hewl dan 
Kurdên ser bi xwe dijî hevdu 
bikar bînin. Piştre şerê sar, nako- 
kiya di navbera Ereb û îsrail, îran 
û Ereban, wekîl û kiryarên nû 
anîn holê. Yekîtiya Sovyetê bi ne- 
hênî piştgiriya serhildana kurdî 
dijî Komara îraqê ya nû kir, weke 
pîlaneke Machiavelli bo zêdeki- 
rina zextan li ser Bexda heya çend 
girêbestên bazirganî û hevbeş 
ligel mor bike. Îsrailî, Îranî û 
Amerîkiyan di çend salên borî de 
piştgiriyeke berçav ya Kurdên 
îraqê kirine ku hikûmetên Bexda 
lawaz bikin. Hertim jî wiha der- 
ketiye ku hêzên mezin ti kêşeya 
wan nebûye ku şerên xwe heya 
Kurdê dawî, bi Kurdan bikin. 

Niha jî îran dixwaze zextan li 
Kurdên îraqê bike daku daxwazê 
ji Amerîkiyan nekin mabûna xwe 
li îraqê dirêj bikin. Tirkiye jî dix- 
waze rê li ber damezirandina 
dewleteke kurdî li tenişta xwe bi- 
gire, lê ligel vê ya jî dixwaze ban- 
dora îranê jî li îraqê sînordar 
bike. Partiyên erebî yên îraqê jî 


dixwazin li pêşber pêşketinên 
Kurdan asteng bin, di heman 
demê de hevbendên Kurd jî bibî- 
nin bo dijayetîkirina partiyên 
erebî yên din. Amerîkî dixwazin li 
îraqê hinek destkeftên wan 
hebin, nemaze jî bi girtina rê li 
ber wê yekê ku îran zêde destkef- 
tên wê nebin. 

Bêguman, berjewendiyên tay- 
bet yên Kurdan jî hene. PKK û 
PJAKê ya destexuşka wê dixwazin 
tiştekî bo Kurdên îran û Tirkiyeyê 
bidestve bînin. Weke rêxistinekê 
jî ew dixwazin girîng bimînin di 
nava bizava siyasî ya Kurd li nav- 
çeyê. Hikûmeta Herêma Kurdis- 
tanê hewl dide otonomiya wê ya 
lawaz berdewam be, di demekê 
de ku rastî çendîn zextan hatiye ji 
aliyê cîranên xwe û ji aliyên Îraqî. 

Niha jî, ev berjewendî rastî hev 
hatine, bi awayê bordûmankirin 
û koçberkirina gundiyan li ser sî- 
norên Herêma Kurdistanê ligel 
îranê. Çekdarên PJAKê bi êrîşki- 
rina ser hêzên îranê ve mijûl in, 


Yek ji wekîlên kevin 
yênîranê li Kurdistanê 
Ensar El-tslam e 


bi awayekî xwezayî jî Îranî bihêz 
bersiva wan didin, ligel şikandina 
sînoran. Li gor Kurdên îraqê, ber- 
sivên îranê dixuye tundtir bin; ev 
jî şandina peyamekê ye ji Hikû- 
meta Herêma Kurdistanê re. Pe- 
yameke ji xênî ku daxwaz dike ku 


helwêsta wan dijî PJAKê hebe, 
herwiha Kurdên îraqê jî agahdar 
dike ku êdî piştgiriya mabûna 
hêzên Amerîka li îraqê nekin. Yek 
ji wekîlên kevin yên îranê li Kur- 
distanê, grûba tundrew ya Îslamî 
ya Ensar El-îslam e ku heye ca- 
reke din alîkariya hêzên îranê 
bike û wê peyamê bigihîne. 

Weke hêzeke nûderketî li de- 
verê, Kurdên îraqê niha baş dibî- 
nin sûda şerê bi wekalet çiqas e, 
lê di rabirdû de gava ew lawaz 
bûn, partiyên kurdî bi dudilî bi 
hevkariya Tirkiye û îranê razî 
bûn, bi rûbirûbûna Kurdên din ji 
PKKê, PDK-îran û Komele. 

Lê niha ew dikarin li dijî bira- 
yên xwe şerkirin red bikin. Ligel 
vêya jî çekdarên PKK, PJAK, PDKÎ 
û Komele çavkaniyeke baş didin 
serkirdeyên Hewlêrê, ku Tirkiye 
dixwaze Ereb û Tirkmenan li dijî 
wan bikar bîne, yan îran hewl 
bide bi rêya wekîlê xwe yê Îslamî 
kêşeyan di nava Herêma Kurdis- 
tanê de derxe. Ev lîstik bi vî rengî 


tê lîstin li vê deverê. 

Lê kêşe di wê yekê de ye ku 
wekîl herdem wan karan nakin 
ku fermana bikaranîna wan wer- 
digirin. Serkirdayetiya Herêma 
Kurdistanê hez dike ku ew çekda- 
rên PKK û PJAKê ku di nava xaka 
Herêma Kurdistanê de ne, dawî li 
êrîşên xwe bînin dijî xaka îran û 
Tirkiyeyê, bi heman awayê PDKÎ 
û Komele ku razî bûn ji nava xaka 
îraqê êrîşan nekin. 

Erê baş e ji ber çi PKK û PJAKê 
pêkut in li ser wê yekê ku şerê 
çekdarî li îraqê bikin? Gelo ew bi 
rastî di wê baweriyê de ne ku di- 
karin Kurdên îran û Tirkiyeyê bi 
vî rengî azad bikin? Gelo dixuye 
ku îran li himber êrîşên PJAKê li- 
hevkirinê bike, yan gelo Tirkiye 
proseya reformên xwe bileztir 
bike? Eger na, gelo egerê wê ya 
heye ku serkirdeyên PKK û PJAKê 
vê pilana xwe ya niha biguherînin 
daku di pêvajoyê de girîng bimî- 
nin? 

Lewra erkê berpirsên kurdên 
îraqê ye ku çekdarên PKK û 
PJAKê li îraqê, qayîl bikin ku hi- 
nekî bêhna xwe vedin û heya de- 
mekê berê xwe bidin medyayê, ji 
dêvla ku berê xwe bidin kaleşnî- 
kovan. Serkirdeyên Herêma Kur- 
distanê jî spasiya wan bikin bo 
amadebûna wan bo wê yekê ger 
pêwîst bike di dahatû de weke 
wekîl xizmetê bikin. 

Tirs 



M êjiyê mirovan îl- 
luzyonê çêdike, 
ew kesên ku 
dixwazin di pêşketina 
şexsî de bibin pispor 
bingehiya tirsê dizanin. 
îlluzyona tirsê bingeha 
hîmê tevgerê ye û girê- 
dayî xebatkirina mêjiyê 
mirovan e. Prensîbeke 
tirsê heye. Eger ku em 
vê bi tevgera xwe re bi- 
gihînin çavdêriyê, hingê 
em dikarin ji derheqê 
hemû tirsan derbikevin. 
Dema ew hat kirin 
mirov dikarin hestê xwe 
jî bixin bin kontrola xwe 
û xwe bidin nasandin. 

Ev hest heta dawiya ji- 


yana rnirov tê doman- 
din. Ji bo pêşketina 
mirov tenê zanîna rêgez 
a mêjiyê mirov têr nake. 

Em dixwazin nêrî- 
nên we li ser tirsê hîn 
bibin... 

Dr. Fikret Zengîn: 

Tirs bi serê xwe hestek e, 
tirs ew e ku ji te re hişya- 
riyê dike ku li derdorê te 
tehlûkeyek heye. Fonksi- 
yona tirsê mirov ji tehlû- 
keyan diparêze. Wextê 
ku ew hesta tirsê nebe 
hingê tu pênahesî ku ji- 
yana te di xeterê de ye. Li 
vir ez dixwazim bi mîna- 
kekê qala tirsê bikim. 
Dema ku mirov li gundê 
xwe jiyana xwe ya nor- 
mal û tenha didomînin, 
rojekê leşker tên wan 
hişyar dikin û dibêjin 
divê hûn ji vir biçin. Heta 
hefteyekê em moletê 
didin we eger hûn neçin 
em ê vir bişewitînin! Ev 
nêzîkatî bi mirovan re 
tirsê tîne holê. Tirs her- 
tim ne xirab e, ew kesên 
ku natirsin ji yê ku tirs bi 
wan re heye bi tehlûketir 
in. Çima em dibêjin tirs 
heta radeyekî baş e? Ji 
ber him bi te re hişyariya 



Tirs heta rade- 
yekê normal e, 
lê dema pir 
tundrew bû 
jiyana mirov 
dixe xeterêû 
dibe nexweşî 


Swêd: Xwepêşandan li 
dijî bombabaranê îranê 

Artêşa îranê ev demeke sinorê Kurdistanê bombeba- 
ran dike. Federasyona Komeleyên Kurdistanê li Swêdê 
bi tundî êrîşên rejîma îranê mehkûm dike! Em bangî 
hemû Kurdistaniyan dikin ku li dijî bombebarana îranê 
li ser sinor û deverê Kurdistanê dengê xwe bilind bikin 
û beşdarî vê xwepêşandanê bibin. 


Xaçepirs 



ku jiyana te di xeterê de 
ye çêdike û te li himberê 
wan tehlûkeyan xurt 
dike. Bêgûman wextê ku 
bi mirovan re tirs çêdibe, 
di wê demê de tengasî 
dide mirov, lê di eslê xwe 
de tirs rêya parastinê nî- 
şanî mirov dide. Tirs 
heta radeyekê normal e, 
lê dema pir tundrew bû 
hingê jiyana mirov dixe 
xeterê û dibe nexweşî. 


Nîşanên tirsê xwe 
çawa derdixin holê? 

Dilê wan pir zû lêdixe, 
bi wan re tengbûna singê 
çêdibe, destê wan xwî- 
dan dide, destê wan dile- 
rizin, di aliyê fikrandinê 
de kontrola xwe berbi 
windakirinê ve dibe, 
wextê ev pir bilind bibe 
bi tevahî kontrola xwe 
winda dike. Hingê nikare 
rastiyan sererast bigre. 
Psîkolojiyê de em ji wê 


re dibêjin psîkiyotrî bi wî 
şexsî re çêdibe. Ji ber ew 
kes nikare rastiyan bigre 
tiştê ku dike jî wek ras- 
tiyê ji xwe re dizane. Ew 
jî wan ji rastiyan durdixe 
û jiyana wan teng dike. 
Wextê ku ev nîşanê min 
anîn ziman bi wan miro- 
van re derdikevin, hingê 
ew kes nexweş dikevin. 
Piştî vê astê pêwîstiya 
wan bi tedawiyê tê dîtin. 
Em him bi alîkariya der- 
man û him jî bi rêya axaf- 
tinê alîkariya wan kesan 
dikin. Derman wan gu- 
hertinên fîzyolojîk yên ji 
ber sedema tirsê ku di 
mêjiyê wan de çêbûne, 
sererast dike. Ew miro- 
vên ku nexweşê psîkolo- 
jiyê ne him pêwîstiya 
wan bi derman heye û 
him jî bi alîkariya axaf- 
tinê heye, divê ev herdu 
bi hevre bên meşandin. 

Amadekirin: 

Zelal Çelîk 

* Dr. Fikret Zengîn ji 

Bakurê Kurdistanêye li 
Almanya dijî û bijîşkê 
psîkolojiyê ye. 


Çeperast: 1-Karmend, 

xwedî kar - Xebat, tekoşîn, ak- 
sîyon. 2- Ê1 û malbatên mezin 

- Tîm, grûpek eskerî (berepaş) 

- Markayekkamyonan, bin Igi- 
lîzî zilam. 3- Kanalek televi- 
zyona Alman - Rengek 
(berepaş)- Welatek superhêz. 
4- Du tîpên "xîm" ê - Bi "deşt"ê 
ve girêdayî - Welatek (bere- 
paş). 5- Mirî, nesax - Ta, tayê 


hinekî qalind. 6- Dema razanê 
tên dîtin (berepaş) - Notayek 

- Kesê yekem (berepaş). 7- 
Xwedayek Sumeran - Di sed- 
sala 12.an de şerkir û şûrkêşên 
Japonyayê. 8- Li Efrîkayê wela- 
tek - Pîl, baterî (berepaş).9- 
Rabûna avê, ava xurt û pir (be- 
repaş). 10- Marîfet, huner, erk 

- Bê av, hewceyî avê. 


Serejêr: 1- Jin tê de bedena 
xwe difroşin, ûmûmîxane - Go- 
tinek bêzarbûnê. 2- Kesê aştîyê 
dîxwaze, aramîxwaz. 3- Hacetek 
muzîkê (berepaş) - Notayek- Li 
Swîsreyê çem û rûdavek. 4- Kur- 
tenivîsa "birêz" - Zikreşî, dilreşî, 
bêbextî. 5- Şil, ne hişk, nerm (be- 
repaş) - Li Kurdistanê çem û rû- 
davek. 6- Xwînheram, melez, 
dolheram. 7- Nuh, nû, ecer, ne 


kevn (berepaş) - Yekîtîya 
Ewrûpa - Kûçik, seg. 8- Bi "seg" 
ve girêdayî, kûçkanî - Giyan, can, 
tîn. 9- Di trafîkê de nîşana Tir- 
kiyê - Hurmet, rûmet, rêzdarî, 
nazikî. 10- Notayek - Xewnên 
rojê, hêvîyên vala. 11- Ji bo çi, 
qey, bo. 12- Bajarekî Kurdistanê. 
13- Damar, kok. 14- Piştî duayê 
tê gotin. 15- Bra, kek brader. 16- 
Li ku ye, ka (berepaş). 


& 

Dem: 12/8 
Saet: 16.00 
Cîh: Mynttorget - li ber Parlementoya Swêd 
Amadekar: Federasyona Komeleyên Kurdistanê 
li Swêdê 

Têbinî: Em tenê bi alaya kurdî di xwepêşandanê de 
beşdar dibin. 

Mynttorgetl - Tunnelbana: T.centralen eller Gamlastan. 

(Fran T.centralen ta vagen Drottninggatan och prome- 
nera upp till Riksdagen. Mynttorget ligger en bit efter 
Riksdagen) 



www.rudaw.net 


Bi 3 zimanan we agahdar dike 
Nûçe û analîzên taybet û taze 

Bitikînin! 







































































































































i6 ZAROK 


Tu jî dixwazî wêneyê xwe li vir bibînî? 
Ji me re bişîn: info@rudaw.eu 



Çima Dana wiha dikene? 


Hawar e, ' 
min xilaskin, 
pîrhebokê ez 
xistime vî 

halî... j 


D ana 8 salî ye û niha li 
Almanyayê dijî. Dê- 
bavên Dana ji başûrê 
Kurdistanê, ji herêma Du- 
hokê ne. Lê Dana çûye Kur- 
distanê jî. Dana zêde ji 
futbolê hez dike û dixwaze 
di pêşerojê de bibe lîstik- 
vanekî futbolê. Lê sedema 
ku Dana wiha dikene gelo 
çi ye? Danayê ku niha diçe 
polê 2. yê dibistana sere- 
tayî, gelekî ji waneyan 
(dersan) hez dike û her- 
wiha waneyên xwe yên 
malê jî baş pêk tîne. Ev yek 
jî zêde kêfa mamosteyan 
tîne û gelekî ji Dana hez 
dikin. Bêguman Dana jî bi 
vê yekê kêfxweş dibe... 


Te jî ev heq kiriyeT" 
ewma te kirin beq!!! 


Hesenîk, 
xalxalok û 
perperîk 


H esenîk jî weke kîso mala xwe li ser pişta 
xwe digerîne. Rojek ji rojan hesenîk li 
cem xalxalok û perperîkê giliyê xwe ji 
mala xwe dike, her digot “xwezî min jî ev mal li 
ser pişta xwe necjeranda, xwezî ev jî weke cilên 
we renga reng bûma. Dema xalxalok û perpe- 
rîkê ev gazincên hesenîk bihîstin, gotin hese- 
nîk: “De eger tu dixwazî em herin cem 
wênesazekî, em te jî birengînin. Hesenîk, xal- 
xalok û perperîk bi hev re çûn cem wênesaz, 
daku mala lî ser pişta hesenîk birengînin. 

Dema hersê ji cem wênesaz vegeriyan, baranek 
xurt bariya û xalxalok û perperîk tev şil bûn, 
ketin halekî xerab. Lê qet ne xema hesenîk bû, 
serê xwe kişand bin mala xwe û li derdoran 
nêrî û got: “Çiqas baş e ku malek min ya wiha 


FERI KURDI BIBE 


Wêne 













































